Berkonsepkan Kombinasi Alam Semula Jadi & Moden Elegan, Nikmati Santapan Mewah Dengan Harga Berpatutan Di Kay’s Steak & Lobster

Pernah atau pun tidak anda melihat dekorasi ruang makan yang mempunyai kombinasi yang berbeza dalam satu konsep hiasan dalaman rumah mahupun restoran?

Tidak dinafikan, sememangnya jarang-jarang dapat kita lihat sebuah kediaman atau restoran yang mahu menampilkan konsep dekorasi sedemikian, betul tak? Tetapi tidak bagi restoran Kay’s Steak & Lobster.

Restoran Kay’s Steak & Lobster cawangan di IOI, Conezion, Putrajaya ini telah mengetengahkan kombinasi dua konsep dekorasi hiasan dalaman yang berbeza di premis restoran.

Bagi mahu mewujudkan suasana yang mewah serta selesa kepada para pengunjung, Kay’s Steak & Lobster telah menampilkan konsep alam semula jadi dan moden elegan.

Ketika kunjungan IMPIANA ke restoran Kay’s Steak & Lobster, terdapat elemen tumbuhan hijau yang seolah-olah seperti Island yang berada di tengah-tengah restoran bagi mewujudkan suasana alam semula jadi di ruang makan dalam restoran.

Di samping itu, Kay’s Steak & Lobster turut mengenakan pemilihan perabot meja dan kerusi makan yang ringkas bersama elemen kayu rotan bagi menampakkan dekorasi hiasan dalaman yang lebih estetik.

Selain terkenal dengan menyediakan sajian makanan stik dan udang karang, Kay’s Steak & Lobster turut menyajikan menu istimewa dan popular dari luar negara iaitu sajian Beef Wellington.

Untuk maklumat anda, selain Putrajaya, Kay’s Steak & Lobster ini mempunyai dua lagi cawangan restoran yang terletak di Putra Heights dan Ampang.

Mempunyai anak kecil di rumah bukanlah satu alasan untuk tidak boleh memiliki rumah yang kemas dan rapi. Para ibu sering mengeluh penat selepas kemas keadaan ruang akan bersepah kembali dengan segala barang permainan. Banyak masa yang diambil untuk ulang kemas semula.Jangan risau, sebenarnya anda tak payah ambil masa yang banyak pun untuk kemas rumah. Ikut tips ini, mudah sangat kerana kita sebenarnya boleh lakukan dalam masa 5 minit saja dan rumah kekal bersih!

TIPS RUMAH KEKAL KEMAS WALAUPUN ADA ANAK KECIL
Kita selalu hairan kenapa ada rumah rakan dengan anak kecil nampak kemas dan bersih sedangkan kediaman kita pula hanya kelihatan teratur seketika saja sebelum bersepah semula. Sebenarnya pemilik rumah yang sentiasa kemas ini bukanlah melakukan kerja membersih dan mengemas seluruh rumah setiap hari. Sebaliknya mereka hanya melakukan beberapa kerja di bahagian tertentu untuk memastikan rumah kelihatan rapi dan bersih sentiasa.

LAKUKAN 7 PERKARA INI SETIAP HARI DAN ANDA AKAN DAPAT HASIL YANG SAMA.

1. SEDIAKAN STORAGE YANG LENGKAP
Setiap rumah perlu memiliki ruang untuk penyimpanan. Beli perabot yang mempunyai ruang penyimpanan tertutup supaya barang yang hendak disimpan tidak kelihatan sarat. Letakkan perabot simpanan ini di ruang yang agak tersembunyi seperti di bawah tangga ataupun loteng.

2. BUANG SAMPAH SETIAP HARI
Anda perlu jadualkan waktu membuang sampah anda pada waktu pagi sebelum keluar rumah ataupun pada waktu malam. Jangan tunggu bakul sampah penuh baru terdetik nak buang sampah. Ini akan menyumbangkan bau yang kurang menyenangkan serta mengundang haiwan dan serangga seperti Cik T dan Lalat.

3. KEMAS KATIL
Kemas katil dan bilik anda sebaik bangun tidur. Celik je mata terus lipat selimut tu jangan tinggal macam tu je. Selimut lah benda paling penting untuk katil kelihatan kemas.

4. SELEPAS BASUH BAJU TERUS LIPAT
Pakaian yang tidak diurus dengan baik selalu jadi punca rumah nampak bersepah. Jadi jangan biarkan baju kotor bertimbun dan jangan juga biar baju yang sudah kering dalam bakul tinggi menggunung. Setiap kali selesai membasuh terus lipat pakaian yang kering dan masukan dalam almari.

5. JANGAN BIAR SINGKI PENUH
Sama juga dengan pinggan mangkuk, jangan biar ia memenuhi singki. Basuh pinggan setiap kali selepas makan. Jika anda rasa malas juga, didik anak dan ahli keluarga yang lain untuk membasuh pinggan selepas digunakan.

6. PASTIKAN KAUNTER DAPUR SENTIASA BERSIH
Selepas basuh, terus susun pinggan mangkuk, kuali dan periuk di tempatnya. Simpan juga baki lauk pauk dalam bekas berpenutup bukan di atas pinggan. Buang sampah setiap kali bakul penuh. Jangan sampai tamat tarikh luput pula.

7. KEMAS RUANG TAMU TENGAH HARI DAN MALAM
Ruang tamu memang jadi tempat permainan anak, bantal kecil akan bertaburan begitu juga mainan mereka. Anda memang perlu mengemaskannya paling kurang dua kali sehari. Sekali, menjelang tengah hari dan kali kedua sebelum tidur supaya sebaik celik mata pagi hari anda melihat ruang tamu yang bersih dan kemas. Pasti akan membuat anda rasa tenang dan bahagia.

Mudah saja bukan untuk dapatkan rumah yang kemas? Anda hanya perlu jadikan 7 perkara ini sebagai rutin harian.

Keindahan seni bina agung ini saling tidak tumpah seperti Taj Mahal di India dan Masjid Nabawi. Masjid yang terletak di Bandar Sri Sendayan, Negeri Sembilan itu telah dibuka kepada umum dengan rasminya pada 20 September yang lalu.

Dengan kos hampir 100 juta ringgit, Masjid Sri Sendayan yang mampu menempatkan lebih 5000 orang jemaah pada satu-satu masa ini telah menjadi masjid terbesar di Negeri Sembilan.

Melalui konsep wakaf, masjid ini yang telah mula dibina sejak tahun 2015 itu dibiayai sepenuhnya oleh pengasas syarikat perbankan Kumpulan RHB, Tan Sri Abdul Rashid Hussain.

Selain mempunyai tiga dewan solat iaitu dewan solat utama yang mampu memuatkan seramai 3,000 jemaah, dewan solat kedua (800 jemaah) dan dewan solat wanita (800 jemaah), masjid ini turut dilengkapi dengan bilik kuliah, perpustakaan, dewan serba guna, bilik pengurusan jenazah, bangunan pentadbiran, dewan makan, enam unit rumah sebagai kediaman petugas masjid serta mempunyai pusat untuk anak-anak yatim yang boleh menempatkan 52 penghuni dan turut dilengkapi bilik ulangkaji serta dewan makan. Semuanya terletak dalam kawasan yang berkeluasan 4.5 hektar!

Berapa kerap anda ganti dan cuci kain buruk di rumah? Sebaiknya cuci kain buruk setiap kali selesai digunakan bagi mengelak ia menjadi tempat pembiakkan bakteria. Tapi, kain yang dah terkena kotoran degil seperti minyak memang agak sukar untuk dibersihkan walau dah rendam berhari-hari.

Zuraidah Ismail ada cara tersendiri untuk pastikan jkain buruk yang telah digunakan dicuci bersih dan putih berseri. Ini caranya:

1- Rendam bersama sabun dan clorox selama 2 jam clorox biar lebih sikit
2- selepas tu basuh dalam mesin basuh putarkan beberapa minit
3- selesai basuh terus masuk dalam mesin pengering jangan bilas dengan air bersih dulu
4- bila dah kering rendam semula bersama sabun dan clorox putar lagi beberapa minit
5- masuk dlm pengering balik
6- angkat dan bilas macam biasa
7- keringkan dan jemur


Cara Biak Pokok Sup Dari Biji Benih Menggunakan Kulit Telur Yang Pasti Menjadi

1. Pilih biji benih yang berkualiti. Kebiasaanya guna jenama Green World. Jarang sekalai tak menjadi.
2. Rendam 10-15 minit benih pokok sup di dalam air suam. Suam-suam kuku sahaja
3. Semai di dalam kulit telur yang berisi Peat moss

Tip: Lebih mudah semai dalam kulit telur. Bila sudah tiba masa untuk di tanam di batas kekas, boleh tanaman bersama kulit telur tersebut. Secara tidak langsung ia boleh jadi baja untuk pertumbuhan pokok. Disamping itu juga, ia mampu mengelak masalah serangan siput babi

4. Siram ala kadar sahaja dengan menggunakan semburan. Biji benih akan mengambil masa untuk bercambah
5. Sementara tunggu benih sediah dipindah, boleh sediakan medium. Gunakan medium siap campur yang banyak jual di nurseri tetapi perlu ditambah sedikit dengan cocopeat siap proses.
6. Bila anak benihdah keluarkan lebih dari 4 daun (seperti dalam gambar) boleh semai terus di tapak kekal. Untuk yang guna bekas semaian, boleh rendam dahulu anak benih di dalam air seketika supaya mudah di tarik kelaur dari bekas semaian tanpa merosakkan akar.

Tip: waktu yang sesuai untuk alihkan atau transplant anak pokok adalah diwaktu petang. Ia supaya anak pokok tida terkejut dengan iklim panas

7. Letakkan anak pokok yang telah di transplant tadi di bawah teduhan.
8. Lakukan pembajaan 2 minggu sekali. Sebaiknya, guna baja jenis cecair seperti baja AB

Kenapa kita digalakkan membawa atau menghantar jambangan bunga kepada ahli keluarga atau sahabat handai yang sedang sakit dan dalam kesedihan? Ia lebih dari satu pemberian dan kejutan buat si penerima.

Menurut kajian American Society for Horticulture Science, pemberian jambangan bunga segar memberi kesan terapeutik terhadap kesihatan pesakit yang baru menjalani pembedahan. Dari 90 orang pesakit yang baru menjalani pembedahan appandix di bahagikan di dalam beberapa bilik. Sebahagian di dalam bilik yang di hiasi dengan bunga dan tanaman segar dan yang sebahagiannya tidak.

Hasilnya, pesakit di bilik yang dihiasi dengan tanaman memberi eksan yang sangat positif bukan sahaja lebih cepat sembuh malah dari segi emosi. Kajian tersebut menunjukkan pesakit mempunyai tekanan darah normal seperti orang sihat, jantung yang tabil, rendah skala kadar kesakitan, kurang rasa bimbang dan tidak keletihan serta emosi yang positif.

Penemuan ini menunjukkan, tanaman adalah padanan yang sangat sesai sebagai ” Complementary medicine”. Di samping itu juga, jamabangan bunga yang menjadi sebahagian hisan di dalam kediaman berupaya menagurang kadar tekanan emosi bagi penghuni. Oleh itu, IMPIANA nak galakkan anda jadikan jambangan bunga sebagai salah satu elemen WAJIB di dalam dekorasi dan posisikan ia di ruangan yang mudah dilihat

Tembok atau dinding kediaman yang mengelupas tidak kira interior mahupun exterior adalah antara perkara yang biasa berlaku. Bahkan, masalah ini kerap berlaku pada dinding yang baru dicat. Jika hal ini terjadi pada dinding rumah anda, janganlah terburu-buru untuk memanggil tukang untuk memperbaikinya kerana ada beberapa cara mudah yang boleh anda lakukan sendiri. Sebelum itu, anda perlu kenalpasti punca cat pada dinding mengelupas

SEBAB CAT TEMBOK MENGELUPAS

1. Umur cat yang yang sudah lama (mengapur) sehingga daya lekatnya berkurang.

2. Kondisi dinding yang lembap, salah satu penyebab utama pengelupasan cat tembok (flaking) adalah kondisi tembok yang lembap. Hal ini mungkin berlaku disebabkan oleh banjir, terdapat aliran air pada dinding secra kerap dan dalam tempoh yang lama akibat kebocoran atau sebagainya

3. Proses cat dilakukan sebelum konkrit dinding kering dalam tempoh yang sepatutnya

4. Proses kemasan dinding yang kurang baik juga antara sebab cat pada dindin atau tembok mengelupas atau tidak melekat

5. Kualiti cat yang tidak baik turt memainkan peranan. Sebab itu, anda perlu semak denagn penjual bukan sekadar jenis cat malah tempoh ketahanan cat yang dibeli

6. Teknik cat yang salah. Ini antara faktor penyumbang utama kepada masalah cat cepat mengelupas. Antara perkara yang kerap diabaikan adalah, dinding yang hendak di cat tidak dibersihkan terlebih dahulu. Sehinggakan sisa atau lapisan cat lama tidak di singkirkan. Hal ini pendorong keapda lapisan cat baru mengelupas

Bio fertilizer merupakan sebatian yang dihasilkan dari beberapa bahan yang mengandungi mikroorganisma untuk digunakan pada biji benih, tanaman, medium tanah dan pelbagai lagi. Kebaikkan penggunaan bio fertilizer ini adalah untuk menggalakkan pertumbuhan optimum di samping membekalkan nutrisi utama yang diperlukan oleh tanaman.

Disamping itu, penggunan bio fertilizer yang konsisten barupaya menggurangkan penggunaan baja sintatik dan racun serangga kerana hanya melalu pembajaan ini, tumbuhan memperoleh sistem imun yang padu.

Untuk penggunaanya pada medium tanaman, ia berupaya mebekalkan semula ntrisi yang tersisa. Ini bermakna, walau hanya dengan satu kegunaan iaitu bio fertilizer, ia berupaya merangsang pertumbuhan tanaman yang optimum di samping menstabilkan medium tanaman.

Bahan-baha:
1kg Ikan segar
1kg gula merah
1 cawan cuka
bekas untuk tujuan memerap

Cara-cara:

1. Potong kecil ikan segar dan masukkan ke dalam bekas perapan. Ini termauklah isi dan kepala ikan

2. Taburkan pula gula merah dan masukkan cuka

3. Gaul rata semua bahan dan tutup ketat bekas perapan. Jika perlu tambahkan plastik atau kain untuk memastikan ia betul-betul kedap udara.

4. Simpan bancuhan selama 1-2 bulan

5. Selepas diperap, tapiskan dan simpan air perapan didalam botol.

Nota: Pati biofilter ini hanya mampu bertahan 6 hingga 12 bulan sahaja. Sisa yang ditapis dari bahan perapan boleh ditaburkan pada pangkal pokok besar

Cara guna:

Siram:
30 ml (3 sudu makan) : 20 Litre air tanpa klorin setiap 7-10 hari.
untuk ladang yg besar: 1 litre: 50 litre air tanpa klorin. Buat 30-60 hari sekali.

Spray:
10 ml: 1 litre air tanpa klorin.


15 Tip Hasilkan Bunga Adenium Lebih Lebat Dari Daun

Adenium atau nama tempatanya Kemboja Cina merupakan tanam renek yang mempunyai pelbagai karakter dan warna bunga. Ia antara jenis tanaman yang dipilih untuk digubah menjadi sebuah nukilan seni bonsai disebabkan karakter pada akar dan batangnya yang tersendiri.

Dahulu, ia hanya digemari oleh masyarakat Cina dan Jepun kerana warna yang melambangkan sosio dan karakternya yang tersendiri si pemilik. Namun kini, tanaman ini juga digemari oleh pelbagai lapisan masyarakat dan bangsa.

Kebiasaanya, tanaman ini dijadikan sebagai hobi ataupun koleksi. Namun, tidak semua berupaya mengendalikan tanaman yang dikategorikan sebagai tahan lasak ini. Ada beberapa perkara yang perlu diperhatikan dalam penyelenggaraan dan keperluan adenium seperti:

1. Pastikan adenium menerima pencahayaan sekurang-kurangnya 6 hingga 8 jam sehari. Pencahayaan di waktu pagi amat diperlukan untuk tujuan proses fotosintesis

2. Adenium mampu hidup dalam suhu 5 hingga 52°C. Sebab itu tanaman ini juga dikenali dengan mana lain iaitu Desert Rose

3. Sesuai dengan namanya desert rose, tanaman ini tidak memerlukan air yang banyak. Cukup siraman dilakukan sehari sekali dan jika hujan tidak perlu disiram

4. Adenium tidak memerlukan baja yang terlalu kompleks, cukup sekadar pemberian baja kompos yang diletakkan pada permukaan medium tanaman setiap 1 bulan sekali

5. Baja kimia yang sesuai untuk adenium adalah dari jenis slow release (tidak mudah larut) yang diberikan setiap 3 hingga 6 bulan sekali

6. Medium tanaman yang diperlukan oleh adenium adalah pada kadar nisbah 1:1:1 (pasir: arang; kompos) Selain arang, boleh digantikan dengan sekam. Medium adenium lebih sempurna jika mempunyai sedikit campuran dolomit.

7. Medium tanaman adenium perlu diganti setiap tahun untuk mendapatkan bentuk caudex yang cantik

8. Ketika proses untuk menggantikan medium tanaman, pastikan bahagian akar di cuci bersih dengan menggunakan air secara perlahan-lahan dan kurangkan akar halus yang berserabut.

9. Proses tanam semula medium tanaman memudahkan pembentukkan caudex atau akar adenium

10. Sembur racun serangga pada keseluruhan pokok adenium termasuk bahagian caudex dan permukaan medium untuk bagi tujuan mengelak serangan serangga , kulat atau virus perosak

11. Lakukan pemangkasan batang sekurang-kurangnya sebulan sekali untuk mendapatkan bentuk dahan nya yang cantik disamping menggalakkan penghasilan bunga.

12. Untuk memangkas, gunakan pisau yang betul-betul tajam dan bersih. Pastikan pisau tersebut di strill terlebih dahulu bagi mengelak masalah jangkitan kuman

13. Waktu pemangkasan yang ideal untuk adenium adalah di waktu pagi. Ia bagi meamstikan bahagian yang dipotong cepat kering dan mengelak masalah jangkitan kuman pada bahagian yang dipotong.

14. Jangan lakukan sebarang aktiviti termasuk memangkas atau menukar medium tanaman ketika musim hujan. Ini kerana batang yang baru dipotong mudah membusuk

15. Kebiasaanya selepas pemangkasan adenium mengambil tempoh 7-12 akan tumbuh tunas baru

Sihir. Perkataan yang kerap dikaitkan sebagai ikhtiar halus terutamanya untuk mencelakakan orang. Sihir telah wujud sejak zaman sebelum nabi lagi. Namun tidak semuanya berhasil di pulihkan dan ada juga tujuannya adalah untuk membunuh. Seram dengar kan.

Tapi, tahukah Sahabat LAMAN bahawa terdapat beberapa jenis tanaman yang dijadikan atau digunakan sebagai ikhtiar menangkis dan merawat sihir. Antaranya ialah:

Kurma Ajwah
Buah ini sangat ditakuti syaitan dan Jin hal ini sebagaimana dalam Shahih Al-Bukhari dan Shahih Muslim, diriwayatkan hadits dari Sahabat Sa’ad bin Abi Waqqash, dari Nabi Shallallahu ‘alaihi wa sallam, bahwa beliau pernah bersabda:

“Barangsiapa mengambil tujuh butir kurma Ajwah pada pagi hari, maka pada hari itu dia tidak akan terkena racun mahupun sihir” (HR Al-Bukhari no. 5769 dan Muslim no. 2047

Lalu apakah yang membuat buah kurma Ajwah dapat mengubati ilmu sihir? Al-Hafiz Ibnu Hajar al Asqolani mengutip perkataan imam Al-Khotobi tentang keistimewaan kurma ajwah iaitu:

“Kurma ajwah bermanfaat untuk mencegah racun dan sihir dikeranakan doa keberkahan dari Rasulullah SAW terhadap kurma Madinah bukan kerana zat kurma itu sendiri” (Fathul bari syarah al-bukhari oleh Al Hafizh Ibnu Hajar Al-Asqolany X/239)

Daun Bidara
Pernahkah anda mendengar tentang daun bidara, atau widara dengan nama latin Ziziphus mauritiana. Ia adalah sejenis pohon yang banyak tumbuh di kawasan kering atau gurun. Bidara juga dikenali dengan nama sidir.

Wanita yang baru lepas datang haid di galakkan mandi air rendaman daun bidara. Ini kerana ketika wanita dalam kondisi tersebut, ia dalam keadaan hadas besar dan hanyir hingga suka didampinggi oleh syaitan. Untuk merawat sihir, Imam Al Qurtubi telah mengeluarkan satu rumusan khas iaitu dengan mengambil 7 helai daun bidara kemudian ditumbuk halus. Kemudian, daun tersebut dicampurkan air dan dibacakan ayat kursi. Air tersebut perlu diminum oleh orang yang terkena sihir sebanyak tiga teguk. Selebihnya dijadikan sebagai mandian.

Minyak Zaitun
Minyak zaitun di gunakan bagi tujuan rawatan luar mereka yang terkena sihir. Kebiasaannya, ada teknik perawatan sihir melalui urutan. Jadi, minyak zaitun adalah pilihan terbaik kerana menurut HR. Ahmad Dan Tirmidzi yang disahihkan oleh Syaijh Albani dalam silsilah no 379:

“Makanlah minyak zaitun sesungguhnya ia diberkati, berlakulah dengannya dan berminyaklah dengannya. Sesungguhnya ia keluar dari pohon yang diberkati”

Mawar merah
Selain menjadi symbol cinta, bunga ini ternyata mampu menjadi salah satu tumbuhan yang mampu menangkal pukau dan sihir. Mawar secara khusus dikurniakan Allah memiliki khasiat menangkap energi negatif yang dikirim ke rumah anda. Energi ini kemudian akan disalurkan oleh tanaman menuju tanah.

Kaktus
Tanaman yang biasa tumbuh di wilayah gurun ini, selain tidak memakan banyak ruang dan tak memerlukan perhatian bila di tanam. Kaktus juga memiliki kemampuan yang mirip dengan mawar. Tumbuhan berduri ini dapat meneutralkan serangan sihir dan menarik energi rezeki.

Buluh kuning
Tidak seperti tanaman buluh yang lain, Buluh kuning mempunyai rumpun yang lebih kecil dan kemas. Ia kebiasaanya dijadikan sebagai tanaman pagaran. Masyarakat terdahulu memeprcayai bahawa atas rahmat Allah, tanaman ini mampu mencegah atau menjadi penghadang kepada ilmu sihir. Ia juga berupaya mencegah niat jahat seseorang yang hendak mencuri atau merompak. Sebab itu, kalau anda perasan tanaman ini akan di tanam di pintu atau laluan masuk ke kediaman masyarakat dahulu kala.

Terlebih siraman atau over watering sebenarnya boleh menjadi salah satu punca tanaman berpasu kita layu atau pun mati akibat akarnya yang berpenyakit kerana terendam lama di dalam lembapan. Situasi ini menyebabkan kulat mula tumbuh dan akar mereput disebabkan oleh over watering. Jika anda mengalami situasi ini dan anda ragu-ragu akan kuantiti air yang ideal untuk tanaman, menyiram pokok menggunakan teknik ais kiub adalah salah satu alternatif yang boleh diguna pakai.

Tetapi awas, kaedah ini hanya sesuai untuk tanaman berpasu bersaiz kecil dan sederhana contohnya pokok orkid, tanaman gantung dan juga tanaman hiasan. Untuk pokok orkid kaedah ini sangat mujarab kerana orkid adalah tanaman yang sensitif dengan lembapan berlebihan kerana akarnya mudah rosak, maka teknik ini dilihat begitu berkesan kerana ia secara perlahan-lahan akan membebaskan air kepada pokok orkid.

Tanaman hiasan berpasu bersaiz kecil dan sederhana juga boleh menggunakan teknik ini. Ataupun anda mempunyai tanaman gantung yang sukar untuk disiram kerana susah dicapai maka ada baiknya anda hanya meletakkan kiub ais ke dalamnya. Lebih praktikal dan kemas tanpa percikan air berlebihan.

Ada atau tidak di kalangan anda yang sememangnya pencinta bunga Tulip yang mudah didapati kawasan selatan Eropah ini? Mesti anda teringin untuk menanam tumbuhan ini di kawasan laman dan ruang dalam kediaman anda, betul tak?

Meski tumbuhan ini sukar untuk membiak dengan ekosistem di kawasan Asia, kini tidak lagi kerana sudah ada cara yang mudah untuk menanam tumbuhan cantik ini di kediaman anda.

Apa yang cuma perlukan adalah benih pokok Tulip dan kemudian di tanam dalam pasu atau bekas yang berisi air sahaja. Memang mudah kan?

Lihat lah hasilnya, memang sangat menakjubkan dan anda tidak perlu risau kerana anda boleh sahaja benih pokok Tulip ini dengan membuat pembelian secara dalam talian di aplikasi Shopee.

Sumber: Facebook Kerja Dari Rumah


Mekap Bilik Air Guna Cat Epoxy & Wallpaper Lantai, Tak Perlu ‘Hack’ Mozek

Mekap bilik air guna cat epoxy dan wallpaper lantai, tak perlu ‘hack’ mozek tandas. Selalu ramai yang memilih untuk ‘hack’ atau memecahkan mozek/jubin tandas yang ingin dilakukan proses renovasi.

Berikut langkah demi langkah untuk mengubahsuai tandas tanpa perlu memecahkan mozek/jubin lama.

GUNA CAT EPOXY  IAITU CAT KHAS UNTUK MOZEK/JUBIN.

CAT TERUS MOZEK. BOLEH GUNA PRIMER TERLEBIH DAHULU.

LAPISAN PERTAMA CAT DIGALAKKAN UNTUK CAT TIGA LAPISAN UNTUK PASTIKAN CAT TAHAN LAMA.

LAPISAN PERTAMA CAT, DIGALAKKAN UNTUK CAT TIGA LAPISAN UNTUK MEMASTIKAN CAT TAHAN LAMA.

BEGINILAH KEADAAN SELEPAS CAT TIGA LAPISAN.

SEBELUM TANDAS ‘DIMEKAP.’

SELEPAS TANDAS ‘DIMEKAP.’

Sinki, mahal macam mana pun bila dah tiba masa ia akan mula kusam. Ia disebabkan tindak balas kimia yang membentuk permukaan seperti kapur. Permukaan sinki yang kusam ni, tak sesuai untuk disental kerana akan menyebabkan bahan tercalar. Ada cara paling mudah dan murah dengan hanya menggunakan bahan dapur

BAHAN-BAHAN:
Lemon
Garam

CARA-CARA:
1. Potong lemon seperti biasa.
2. Kemudian sentalkan lemon pada kerak-kerak sinki yang jelas kehitaman. Sental dengan kuat.
3. Letakkan sedikit garam di kawasan berkerak.
4. Kemudian gosok lagi dengan menggunakan berus gigi yang sudah tidak digunakan lagi.
5. Sental dan gosoklah hingga semua kotoran tertanggal.
6. Akhir sekali, cuci dengan air panas dan hasilnya sinki bukan hanya bersih tapi lebih berkilat.

Jika kita lihat pada zaman dahulu terhadap citarasa pengguna lebih gemar menggunakan kemasan lantai rumah jenis jubin yang bersaiz kecil. Tetapi, berbeza dengan pada zaman sekarang yang dilihat kebanyakan orang masa kini lebih gemar untuk menggunakan jubin bersaiz besar sebagai kemasan lantai rumah.

Perubahan citarasa ini sememangnya dapat dilihat ekoran jubin yang bersaiz besar ini sering menjadi permintaan ramai masa kini.

Dalam pada itu, pengarah urusan jenama kumpulan Niro Ceramic, Encik Ian Kok turut mengakui perubahan terhadap citarasa pengguna ini sememangnya berlaku dalam pasaran jubin tempatan pada masa kini.

Maklumnya lagi, jubin yang bersaiz besar sentiasa menjadi pilihan dan permintaan ramai pada masa kini.

“Jika kita lihat pada masa kini, permintaan yang paling banyak adalah kepingan jubin yang bersaiz besar. Contoh, kepingan jubin kami yang saiz paling besar iaitu 5kaki x 10kaki sentiasa mendapat banyak permintaan dan menjadi pilihan ramai.

“Jadi, kita dapat lihat citarasa pengguna masa kini sudah mula berubah. Kalau kita lihat sekarang, saiz 2kaki x 4kaki sudah menjadi saiz biasa dan bukan lagi saiz yang besar lagi.

“Meski begitu, kategori jubin bersaiz yang lebih kecil ini tetap masih ada lagi permintaan daripada pengguna meski perubaahan citarasa orang ramai telah berubah.

Ingin tahu info dan maklumat lanjut mengenai jubin yang menjadi pilihan ramai masa kini, anda boleh saksikan pautan video penuh temu bual bersama Encik Ian Kok di bawah;

Agak sukar untuk pastikan bilik anak anda sentiasa dalam keadaan kemas. Bila si ibu dah siapkan rutin mengemas, nanti mesti bersepah semua. Sana sini permainan bertaburan. Jadinya, tak tahan berapa jam pun bilik kemas, dah nak dikemas semula. Pasti ramai antara ibu yang mengeluh.

Takkan nak halang, sedangkan bermain itu merupakan salah satu proses pembelajaran anak-anak. Jadi apa kata, didik anak anda untuk mengemas bilik mereka sendiri. Mesti ramai yang akan kata, dah puas membebel tak berkemas. Sebenarnya, punca utama adalah didikkan kita. Jadi, untuk galakkan anak anda mengemas bilik mereka, ini perkara yang perlu anda lakukan:

1. Ajak anak kemas bersama
Wajibkan hujung minggu untuk aktiviti gotong royong mengemas bilik anak anda. Bila semua buat, baru lah aktiviti tu seronok. Maka secara tidak langsung, walaupun hari-hari lain bilik kelihatan bersepah, anak anda akan kemaskannya sendiri.

2. Sediakan bekas secukupnya
Langkah bijak untuk memudahkan barang anak anda tersimpan rapi adalah dengan menyediakan tong, baku, kotak atau sebagainya untuk memudahkan mereka menyimpan barang-barang yang telah digunakan. Disamping itu, bilik akan kelihatan kemas dan tersusun

3. Hadkan jumlah barang dalam bilik
Kanak-kanak tak perlukan perabot yang banyak perincian yang rumit. Termasuklah barang mainan mereka. Lebihkan ruang terbuka untuk untuk kanak-kanak lebih kreatif menghasilkan aktiviti mereka sendiri. Secara tidak langsung, teknik ini mampu mengurangkan kadar barang yang bersepah

4. Khususkan arahan
Selalu bila kita nak suruh si cilik mengemas barang permainan ini ayat akan digunakan “KEMAS BARANG ADIK”. Apa kata lepas ni kita lebih khususkan seperti ” KEMAS BARANG ADIK. MASUKKAN BALEK DALAM KOTAK. SUSUN ATAS RAK”. Barulah jelas arahan anda tu. Kalau setakat arahan rambang suruh kemas, mungkin bagi mereka apa yang telah mereka lakukan tu dah cukup kemas.

5. PUJIAN
Ini paling penting. Seperti yang disarankan oleh pakar-pakar, kerap memuji anak anda setiap kali mereka melakukan sesuatu yang baik. Jadi, selesai si adik mengemas, pujilah lah dengan benda-benda yang mereka suka. Cantik ke, Bijak ke dan sebagainya. Bukan dengan memberi reward.


Elak Anak Anda Di Jangkiti Bakteria Dari Permaidani, Ini Yang WAJIB Dilakukan

Permaidani atau karpet merupakan elemen pelengkap dekorasi sesebuah kediaman. Bukan sekadar ia melindungi dan memberi keselesaan tapak kaki anda ketika memijak lantai, ia juga menjadi tempat berkumpul, bersantai buat seisi keluarga. Namun sedarkah anda, permaidani mudah dicemar dan sentiasa tercemar walaupun zahirnya nampak bersih?

Permaidani menjadi habitat terbaik pembiakkan kuman, bakteria, tungau dan paling gerun adalah hama. Paling risau, jika anda mempunyai anak bayi yang sedang merangkak. Sistem pernafasannya mudah tercemar jika terhidu habuk dari karpet. Jadi, untuk memastikan permaidani atau karpet anda sentiasa kemas, ini yang perlu anda lakukan.

1.Bersihkan permaidani sekurang-kurangnya tiga kali seminggu dengan menggunakan penyedut debu atau vakum.

2. Cuci permaidani menggunakan sabun khusus sekurang-kurangnya enam bulan sekali bagi menghilangkan bau hapak dan mengembalikan kesegaran.

3. Elakkan permaidani daripada terdedah kepada sinaran matahari langsung kerana ia akan memudarkan warna pada permaidani.

4. Ubah kedudukan permaidani dua atau tiga bulan sekali. Dengan cara ini, bahagian yang kerap dipijak atau menjadi laluan akan berganti kedudukan.

5. Untuk menghilangkan bau hapak pada permaidani, ambil sedikit serbuk soda dan percikkan di atas permaidani. Biarkan selama kira-kira setengah jam dan bersihkan mengguna vakum.

6. Jika bau lebih teruk disebabkan sisa makanan atau cecair, larutkan 20 bahagian cuka di dalam 80 bahagian air. Cuci dengan cara mengelap menggunakan kain yang dibasahkan dengan larutan tadi. Elak menggunakan berus. Bersihkan kotoran atau bau secepat mungkin kerana semakin lama ia dibiarkan, semakin sukar untuk membersihkannya.

7. Bagi permaidani baru, pastikan tempat dan permaidani benar-benar bersih sebelum dipasang atau dibentangkan bagi mengelak kesan sampingan seperti alahan.

8. Permaidani yang dipasang melapisi keseluruhan ruang, pastikan terlebih dahulu pengudaraan persekitaran ruang benar-benar dalam keadaan baik. Buka pintu atau tingkap jika perlu. Pastikan juga ia tidak berdekatan punca lembap seperti berdekatan bilik air atau tempias hujan. Elakkan menggunakan ruang berkenaan sekurang-kurangnya tiga hari selepas pemasangan.

Rekaan Dapur Multifungsi Untuk Memasak Lebih Efisien. Selain ruang tamu dan bilik tidur, dapur juga adalah salah satu ruang yang penting untuk kita menjadikan ruang yang terbaik di dalam rumah. Sayang apabila memiliki sebuah rumah yang cantik tetapi ruang dapur tidak sempurna. Rekaan dapur multifungsi akan memudahkan kerja memasak anda.

Ramai yang kurang faham bila menyebut dapur multifungsi. Dapur serba lengkap dan mempunyai penstoran yang sempurna. Bila merancang membina kabinet di ruang dapur banyak perkara haru anda telitikan. Bukan buat kabinet dapur ikut trend, pinterest atau pun Instagram.

Kenal pasti ruang dapur basah dan dapur kdapur, fungsi setiap ruang perlulah tepat. Agar sewaktu anda masak tidak kalut di ruang tersebut. Mungkin masih tidak jelas dengan perkara ini kan. Contoh, peti sejuk atau peti sejuk beku yang mana perlu ada di ruang dapur basah atau dapur kering? Semestinya peti sejuk beku berada di ruang dapur basah manakala peti sejuk akan diletak di ruang dapur kering. Ini kerana fungsi peti tersebut. Pastinya barang basah seperti ikan, ayam, udang, daging dan sebaginya akan di simpan di dalam peti sejuk beku ini. Peti sejuk biasa akan menyimpan barang makan dan minuman, jadi lebih sesuai berada di ruang dapur kering.

Jika kedudukan perkakas dapur disusun dengan tidak rapi ia akan menyukarkan kerja di dapur dan melambatkan kerja memasak. Jadi, bila ingin membina kabinet dapur atau melengkapkan ruang dapur dengan baik, perkara utama anda perlulah merancang dengan teliti apa konsep dan keperluan anda. Jika anda seorang yang suka memasak pastikan ruang dapur anda selesa dengan pengudaraan yang secukupnya. Ventilation dalam ruang dapur untuk menyedut haba dan bau masakan juga sangat penting dan perlu dititik beratkan.

Kenal pasti perkakas elektrik yang anda idamkan itu berfungsi dengan baik dan mampu membantu dan memudahkan kerja di ruang dapur anda. Jangan beli sebab cantik dan sebab nak buat hiasan di ruang dapur. Ye lah sekarang ni kan trend TIKTOK semua nak tunjuk kat media sosial.

Paling penting dalam memiliki sebuah dapur yang multifungsi ini tempat penyimpanan perkakas yang betul dan secukupnya amat penting. Kabinet gantung dan laci serba guna penting untuk ruang penyimpanan yang lengkap. Jadi anda perlu rancang sebelum membuat keputusan terburu-buru untuk memiliki sebuah ruang dapur yang terbaik dan boleh tahan lama.

Nak macam-macam info lagi? Join Channel Telegram Geng Laman IMPIANA & CHANNEL IMPIANA

Elegan, praktikal, kuat dan tahan lama, terrazzo pada asalnya dicipta oleh pekerja-pekerja binaan Venetian yang mencampur cip marmar dari projek mewah untuk mendapatkan lantai kos rendah yang menarik di kediaman mereka sendiri. Lantai bajet dari tahun 1970-an ini telah melanda gelombang populariti yang baru dan kali ini ia tidak menunjukkan tanda untuk berhenti dalam masa yang terdekat. Terrazzo adalah bahan yang tampak moden tapi dalam masa yang sama terasa tradisional sekaligus menjadikan ia bahan yang timeless. Ternyata terrazzo sesuai diletakkan dalam mana-mana ruang di rumah, bagi mewujudkan upgrade mewah yang mampu bertahan lama.Terrazzo juga adalah salah satu pilihan paling versatile yang mudah di dapati pada satu ketika dahulu.

Mengapa Pilih Terrazzo?

Terrazzo merupakan pilihan yang tepat untuk interior anda atas beberapa faktor ;

Kos Efektif

FAKTA – Semasa hayat sesebuah binaan, jumlah kos mengekalkan atau menggantikan lantai boleh mencapai sehingga 35 kali ganda berbanding kos permulaan lantai tersebut.

Jadi adakah anda masih ingin memasang karpet, lantai kayu ataupun vinyl? Sedangkan sudah ada material yang tahan lama, mudah dan murah pula. Untuk jangka masa panjang, terrazzo dilihat sangat memuaskan dari segi kos penyelenggaraan dan keseluruhan.

Customizeable

Dengan reka bentuk dan pilihan warna yang amat luas, terrazzo adalah impian para arkitek, pereka mahupun pemilik. Dari corak geometri elegan, grafik menarik dan bunga berkembang mekar, terrazzo bakal mengubah koridor yang hambar atau pintu masuk ke dalam ruang dengan keanggunan dan semangat baru. Satu-satunya had pengahalang adalah imaginasi anda. Jadi, be creative!

Mudah Untuk Dijaga

Kebersihan, keselamatan dan kualiti udara merupakan antara asas dalaman yang penting. Permukaan tidak berliang Terrazzo dapat menentang mikrob merbahaya dan pengumpulan kelembapan. Ia adalah aspek penting untuk persekitaran yang bersih, sihat dan bebas kulat. Dan oleh kerana ia mempunyai permukaan yang licin, penyelenggaraan berkala seperti menyapu, mengemop dapat dilakukan dengan mudah.

Tahan Lama

Tidak kira sama ada pasangan yang baru berkahwin mahupun telah berkeluarga, pindah ke rumah baru memang kita akan rasa teruja. Kebiasaannya, hal pertama yang akan anda akan lakukan setiap kali ingin berpindah adalah mencuci. Tak kira lah rumah baru ke lama, mencuci WAJIB dilakukan.

Tapi sebenarnya, setakat mencuci sahaja tak cukup. Ada beberapa perkara terutamanya mengikut islam yang perlu anda lakukan. Antaranya:

1. Laungkan azan
Ini perkara paling wajib dan utama dilakukan terutamanya bagi rumah yang telah lama ditinggalkan. Dalam hadis Rasulullah S.A.W pernah berpesan bahawa sekiranya sesebuah bangunan (premis/rumah) itu telah lama tidak berpenghuni, ia pasti akan menjadi habitat makhluk halus (jin yang dikenali sebagai Al-Ammar).
Jadi untuk memastikan ketenteraman nakal penghuni, buka semua tingkap dan pintu dan azan 4 penjuru untuk mengusir jin yangtelah bermastautin dalam rumah tersebut

2. Baca Surah Al-baqarah
Bila dah pindah ke rumah baru, malam pertama pastikan anda habiskan Surah Al Baqarah. Paling kurang pun pasangkan surah ini di dalam rumah. Biarkan ia bergema di seluruh rumah anda. Syaitan dan jin akan lari sebaik surah ini dibacakan. Lengkapkan dengan bacaan Yassin sekali.

Sebuah hadis yang diriwayatkan oleh Abu Hurairah r.a., Rasululuuah s.a.w. bersabda yang bermaksud; “Janganlah kamu jadikan rumahmu seperti kubur (hanya untuk tidur), sesungguhnya syaitan akan lari dari rumah yang dibacakan Surah Al-Baqarah.”

3. Solat dan Membaca Al-Quran
Pastikan jangan ditinggalkan solat dan amalkan bacaan Al Quran setiap hari. Inilah pendinding kita umat Islam. Dalam sebuah hadis lain pula, Rasulullah s.a.w. juga menggalakkan agar kita memperbanyakkan solat dan membaca Al-Quran di dalam rumah atau bangunan yang baru diduduki. Baginda bersabda yang bermaksud: “Sinarilah rumahmu dengan memperbanyakkan solat dan membaca Al-Quran.” (hadis riwayat Al-Baihaqi)

4. Baca Surah Yassin, Al-Fatihah dan Al-Ikhlas
Amalkan membaca surah Yassin setiap malam terutamanya 7 malam pertama anda menduduki rumah atau bangunan. Baca juga surah Al-Fatihah sebanyak satu kali, surah Al-Ikhlas 3 kali, selawat ke atas nabi sebanyak 7 kali, ayat Kursi sekali, tetapi di ayat terakhir bacalah sebanyak 7 kali.

5. Pagar Rumah
Yang ni wajib buat sebelum berpindah masuk. Pagarkan rumah dengan renjisan air yassin pada setiap penjuru rumah. Lengkapkan dengan bacaan Yassin setiap hari sepanjang hari. Insyaallah rumah akan dilindungi.

Atau cara paling mudah, ambil segelas besar air kemudian baca surah Al-Fatihah, ayat Kursi, Surah 3 Kul (Al-Ikhlas, Al-Falaq dan Al-Nas) kemudian tiup ke dalam air tersebut perlahan-lahan hingga habis nafas.

Setelah itu, jirus dan renjiskan air tersebut ke setiap penjuru rumah dengan dimulai dengan penjuru yang terletak di sebelah kanan dan penjuru seterusnya, mengikut arah berlawanan jarum jam. Percaya dan yakinlah Allah sentiasa melindungi kita.

Sumber: https://sempoimedia.com


LUMBERMart Umum Kerjasama Dengan Pereka Perabot Ternama

LUMBERmart dengan bangganya telah mengumumkan kerjasama pertama dengan pereka perabot terkenal, Thomas Hucker yang mempunyai rangkaian koleksi di Muzium Seni dan Rekaan New York , serta seni galeri dan muzium di seluruh Amerika Syarikat dan Eropah.

Dipengaruhi oleh estetika tradisi Jepun dan reka bentuk kontemporari dari Itali, reka bentuk pemikiran di samping lukisan meluas pada reka bentuk perabot klasik, pereka perabot dari New Jersey ini cekap menggabungkan abstrak dan utilitarianism dalam rekaan empat koleksi istemewa yang dikenali sebagai Backley x Thomas Hucker oleh LUMBERmart.

“Kerjasama kami bermula tiga tahun lalu, dan sejak mendengarnya bercakap tentang perabot, saya tahu bahawa kemahiran pertukangan Hucker dan pemahaman tentang bahan akan menjadi permulaan kepada sesuatu yang benar-benar ajaib,” kata Charles Lee, Pengasas dan Pengarah Urusan LUMBERmart .

Sebagai sebahagian daripada kerjasama tersebut, tiga daripadanya empat rekaannya adalah olahan semula darpada karyanya sebelum ini – direka secara individu dan buatan tangan menggunakan kayu eksklusif pilihan Backley, dan juga ditandatangani secara peribadi oleh Hucker sendiri.

“Pada pendapat saya, kayu merupakan salah satu bahan mentah yang hebat dan menakjubkan. Pemilihan kayu di LUMBERmart amat unik kerana setiap butir, corak dan warna dalam setiap bahagian kayu akan menjadi sesuatu yang indah dan luar biasa. Ia merupakan satu keseronokan untuk bekerja dengan bahan-bahan yang berkualiti tinggi itu,” kata pereka perabot terkenal Thomas Hucker.

LUMBERmart dengan sukacita mendedahkan bahawa koleksi istimewa dari Backley x Thomas koleksi Hucker telah dipamerkan secara eksklusif di ARCHIDEX 2019 dari 3-6 Julai 2019 di Pusat Konvensyen Kuala Lumpur.

Baru-baru ini, terdapat satu perkongsian telah tular di laman media sosial sehingga meraih dan menjadi perhatian wargamaya ekoran tindakan seorang pekerja kedai serbaneka 24 jam terkemuka di Malaysia.

Menerusi perkongsian tersebut telah memaparkan tindakan seorang pekerja kedai serbaneka berkenaan sedang mencuci ketuhar gelombang mikro atau ‘microwave’ yang disediakan di premis bagi kegunaan orang ramai.

Apa yang lebih mengejutkan lagi, perkongisan menerusi beberapa keping foto yang dimuat naik, individu berkenaan kelihatan sedang mencuci ketuhar gelombang mikro di premis berkenaan menggunakan mop lantai.

Rentetan perkongsian tersebut telah mendapat perhatian ramai sehingga tular di laman media sosial. Bukan itu sahaja, tindakan individu itu juga mengundang pelbagai komen negatif daripada wargamaya.

Sumber: Facebook Bawang Rangers

Apa khabar orang-orang Perak sekalian? Sihat ke? Ini ada satu khabar berita gembira bagi anda yang tinggal atau menetap di sekitar negeri Perak Darul Ridzuan.

Sebagai tanda penghargaan kepada pelanggan setianya, gedung kelengkapan rumah, IKEA Malaysia kini menawarkan promosi istimewa diskaun pemotongan harga caj penghantaran ke seluruh negeri Perak melalui trak daripada serendah harga RM163 sahaja.

Bagaimanapun, harga terendah yang ditawarkan ini untuk kawasan yang terpilih sahaja antaranya di bandar Ipoh, Taiping, Batu Gajah, Seri Iskandar, Tanjung Malim dan banyak lagi.

Jika anda lihat pada gambar rajah di bawah juga telah tertera senarai harga caj penghantaran di beberapa kawasan lain seperti Kuala Kangsar, Sungai Siput dan Tapah bermula serendah harga RM218 sahaja.

Sebelum ini, IKEA telah menetapkan kadar bayaran sebanyak RM258 kepada setiap pelanggan yang mahu membuat penghantaran ke negeri Perak melalui trak.

Jadi, tawaran promosi ini merupakan satu peluang keemasan untuk anda mendapatkan penjimatan yang lebih ketika berbelanja di gedung kelengkapan rumah IKEA.

Namun, tawaran istimewa ini hanya boleh dinikmati menerusi pembelian secara dalam talian dan para pelanggan di gedung IKEA cawangan Batu Kawan, Pulau Pinang sahaja.

Foto/Sumber: Ikea Official Website/ Twitter @Twt_TanjongMalim

Baru-baru ni gempar kenyataan dari Choice Magazine yang dipaparkan oleh Majlis Pengguna Hong Kong (The Hong Kong Consumer Coucil) berkaitan 60 jenama produk berasaskan tepung termasuk biskut yang dikilangkan di Malaysia tercemar dengan bahan Acrylamide dan Glycidol

Ramai lah mula gelabah dan boiket jenama yang terbabit. Antara jenama yang tersenarai adalah biskut Hup Seng, Jacobs dan Julie’s

Menurut International Agency for Research on Cancer (IARC), acrylamide dan glicidol merupakan bahan yang memberi risiko kepada kesihatan. Acrylamide adalah bahan pencemaran yang boleh terhasil semasa pemprosesan atau penyediaan makanan. Namun bahan pencemaran tersebut boleh dikawal melalui pemilihan bahan mentah dan proses yang bersesuaian.

BKKM turut menjalankan penilaian risiko ke atas acrylamide dan glycidol dalam makanan dan ia menunjukkan risiko kesihatan terhadap acrylamide dan glycidol melalui pengambilan biskut adalah rendah.

Tambahan menurut pengasas atau admin group Facebook Makmal Makanan (MAMA) Dr. Fatimah Salim, bahan tersebut bukan sahaja terdapat pada biskut yang tersenarai malah makanan harian lain seperti kuih, cekodok, kerepek, roti dan sebagainya.

Bahan utama roti/ biskut iaitu kanji akan bertindak balas pada suhu memasak yang tinggi itu sendiri akan menghasilkan bahan kimia contoh acrylamide ini. Kajian menunjukkan semakin gelap warna roti dimasak, semakin tinggi kandungan bahan kimia punca kanser ini.

Nak elak makan sepenuhnya, mustahil. Mereka mudah terbentuk dalam makanan harian kita yang dimasak terutamanya menggoreng dan memanggang. Boleh kurangkan dengan mengolah cara memasak kepada merebus atau mengukus. Namun tidaklah semudah itu berlakunya kanser. Banyak lagi faktor lain yang perlu dipertimbangkan.

Maka, bersederhana lah dalam pengambilan. Pelbagaikan makanan dan pastikan sentiasa ada sayuran hijau dalam diet yang mengandungi pelbagai fitokimia yang boleh ‘meneutralkan’ kesan hangusan makanan atau apa-apa juga bahan kimia kasinogen terdapat dalam makanan harian kita.


“Care Label” Simbol Pada Pakaian Yang Anda WAJIB Tahu Kalau Tak Nak Baju Rosak

Bila kita membeli sebarang fabrik tak kira lah pakaian, karpet, langsir, alas meja dan sebagainya, pasti ada label yang terjulur keluar. Kebiasaanya, ramai ambil keputusan untuk buang label tersebut melainkan yang memaparkan brand. Betul tak? Tahu kah anda, sebenarnya label yang berlapis-lapis itu adalah cara atau teknik penjagaan fabrik tersebut. Ini bermakna, ia adalah penting.

Ramai tak ambil endah pun dengan “care label” tersebut. Sebab itu lah fabrik yang anda gunakan tidak tahan lama kerana teknik penjagaan terutama untuk cucian tidak mengikut cara penjagaan yang telah ditetapkan di label tersebut. Jadi, lepas ni kalau ada fabrik yang dibeli mempunyai care label tue TOLONG JANGAN BUANG.

Tapi, adakah anda faham maksud pada care label tersebut. Sebab kebiasaanya, hanya simbol sahaja yang tertera. Jadi, anda perlu simpan artikel ini sebagai rujukkan.

Simbol basuhan
kebiasaanya, simbol basuhan menentukan jenis basuhan dan suhu yang disrankan. untuk basuhan yeng mempuyai petunjuk suhu ia akan tertera dalam bentuk angka atau dot.

Untuk suhu yang menggunakan simbol dot seperti berikut: Satu Dot = 30 C
Dua Dots = 40 C
Tiga Dots = 50 C
Empat Dots = 60 C
Lima Dots = 70 C
Enam Dots = 95 C

permanent press: Ia membawa maksud fabrik tersebut telah di beri satu rawatan kima khas untuk mengekalkan bentuknya. Jadi, untuk fabrik yang mempunyai simbul ini, ia tak boleh di gosok atau iron. Terdapat juga gambungan simbol basuhan yang mempuyai petunjuk suhu dan satu garisan di bawahnya

Gentle care: Untuk cucian lembut ia mempunyai dua garisan di bawah simbol basuhan. Kebiasaanya di gunakan untuk fabrik jenis lembut seperti sutera, lycra atau fabrik yang mempunyai manik atau perincian lain

Hand wash: Bila tertera simbol basuhan dengan tangan, ia menunjukkan fabrik tersebut hanya boleh di basuh dengan cucian tangan sahaja. Untuk fabrik cucian tangan, hanya sabun yang jenis lebut sesuai digunakan.Jadi, pastikan label pada sabun yang di beli sesuai digunakan untuk cucian tanagan

do not wash: Terdapat juga sebahagian fabrik yang langsung tidak boleh di cuci. Kebiasaanya, fabrik yang mempunyai simbul ini hanya sesuai untuk cucian kering

Simbol peluntur

Sama ada fabrik anda boleh dibasuh dengan peluntur atau pun tidak, ia mempunyai simbol tiga segi. Jika segi tiga tersebut kosong di dalam ia menunjukkan fabrik tersebut boleh di basuh dengan peluntur apabila perlu

Bleaching with chlorine allowed: Simbol CL di dalam segi tiga pada care label fabrik menunjukkan pakaian tersebut sesuai untuk cucian yang mempunyai chlorine

Non-chlorine bleach only: Apabila simbol tiga segi tersebut mempunyai loretan di dalam, ini bermaksud cucian peluntur yang digunakan tidak mempunyai bahan chlorine.

Do not bleach: Fabrik yang mempunyai simbol tiga segi yang berwarna sepenuhnya dengan tanda pangkah ia tidak boleh di basuh dengan peluntur. Kebiasaany, fabrik jenis polyster dan di celup pewarna mempunyai simbol ini

Simbol atau kaedah pengeringan

Tubler dry: Untuk simbol keringan biasa, ia mempunyai tanda empat segi dan bulatan di dalamnya

Tumble dry temperature: Seperti simbol cucian, apabila simbol pengering mempunyai dot atau suhu, ia menunjukkan suhu maksimum yang boleh digunakan untuk mengeringkan fabrik tersebut. Jadi, pastika ketika mengeringkan pakai tersebut. setkan suhu pada mesin pengering

Do not tumbler dry: simbol pengering yang dipangkah menunjukkan fabrik tersebut hanya sesuai dikeringkan secara jemur sahaja. Tak boleh guna mesin pengering

Simbol dan cara menggosok

Kebiasaanya, simbol gosok disertakan dengan petunjuk suhu sama adala dalam bentuk dot atau nombor

Do not iron: Fabrik yang tidak boleh di gosok, tertera simbol iron bertanda pangkah

Simbol cucian kerinag (dry cleaning)

Dry clean: Untuk pakaian yang sesuai untuk cucian kering ia mempunyai bentuk bulat Do not dry clean: Jika bulatan tersebut ebrtanda pangkah, ini bermaksud pakaian tersebut tidak sesuai untuk dry clean Dry clean only: Jika fabrik tersebut hanya sesuai untuk cucian kering sahaja, di dalam bulatan tersebut terdapat huruf “P”. Ini bermakna, fabrik tersebut tidak boleh dicuci dengan air langsung

Sudahkah anda tahu bagaimana untuk memilih rekaan meja kopi atau lebih sinonim dengan panggilan ‘Coffee Table’ bagi ruang tamu di kediaman anda?

Tidak dinafikan, walaupun pemilihan rekaan meja kopi ini tidak kelihatan begitu sangat penting dari segi pemilihan perabot untuk ruang tamu anda, namun ia juga boleh memberikan impak terhadap dekorasi dalaman ruang tamu kediaman anda.

Oleh itu, sudahkah anda tahu bagimana untuk memilih rekaan meja kopi atau ‘coffee table’ yang sesuai untuk ruang tamu anda? Jika belum, mari IMPIANA kongsikan tip bagaimana caranya untuk pilih meja kopi yang sesuai untuk ruang ramu.

Dalam segmen Tip Impiana episod kali ini, IMPIANA telah berkesempatan bersama Encik Kama Ruzaman, Pengarah Decor Palace untuk berkongsi tip tersebut bersama orang ramai.

Ketika sesi temu bual bersama beliau berkata, ada pelbagai pilihan rekaan meja kopi antaranya yang berkonsepkan moden, klasik dan mewah. Selain itu, dari segi reka bentuk pula terdapat yang berbentuk bulat, bujur dan petak.

Jelasnya, perkara asas yang para pemilik kediaman wajib tahu adalah pemilihan ‘Coffee Table’ yang sesuai untuk ruang tamu ia bergantung dengan warna sofa di rumah anda. Maka oleh itu, anda seharusnya tahu dan memilih meja kopi yang bersesuaian dengan warna sofa yang anda miliki di kediaman anda.

Sekiranya anda ingin mengetahui lebih lanjut bagaimana caranya memilih meja kopi yang sesuai untuk ruang tamu? Anda boleh tonton video penuh pada pautan di bawah;

Mesti ada di kalangan anda yang merupakan peminat setia dan pencinta warna hijau gelap atau lebih dikenali sebagai Emerald Green.

Memang tidak dapat disangkalkan lagi, pemilihan dekorasi yang bertemakan warna ini boleh membuatkan dekorasi kediaman anda tampak lebih elegan yang pastinya.

Bukan itu sahaja, dekorasi yang bertemakan rona Emerald Green ini juga mampu dan membolehkan dekorasi ruang dalaman rumah anda tampak lebih menarik dan lain daripada yang lain.

Selain itu, pemilihan rona hijau gelap ini juga mampu mewujudkan suasana yang lebih mewah di samping gaya yang lebih anggun akan terserlah. Menarik bukan? Jangan ada yang silap sangka, walaupun warna Emerald Green ini dikategorikan sebagai antara warna yang gelap namun ia bukan lah pemilihan warna yang salah atau kurang sesuai untuk dekorasi rumah.

Ini kerana, rona hijau gelap atau Emerald Green ini sebenarnya boleh memberikan impak yang sangat besar terhadap dekorasi ruang dalaman kediaman rumah anda.

Jadi, mari kita lihat beberapa idea dekorasi yang bertemakan rona Emerald Green boleh dijadikan sebagai sumber inspirasi kepada anda semua.

TUTUP SUIS SELEPAS GUNA

Okay. Ini semua orang tahu, tapi sengaja saja mahu ingatkan. Suis apa pun, lepas guna terus tutup. Termasuklah charger telefon. Jangan tarik saja telefon dari pengecas sahaja tanpa menutup suisnya. Lampu, kipas, televisyen dan lain-lain pun termasuk juga.

TUKAR MENTOL

Gunakan lampu LED untuk lebih penjimatan elektrik. Lampu LED bukan sahaja menggunakan kurang tenaga elektrik, malahan tidak memerlukan masa untuk warm up sebelum menyala. Lampu LED juga lebih tahan lama berbanding lampu biasa.

CAHAYA SEMULA JADI

Pada waktu siang, kalau boleh banyakkan guna cahaya matahari berbanding cahaya lampu. Buka tingkap dan selak langsir supaya cahaya matahari dapat menerangi kediaman anda tanpa bantuan lampu.

GOSOK BAJU DALAM KUANTITI BANYAK

Seterika anda memerlukan banyak tenaga elektrik untuk panas. Jika anda buat hari-hari dalam jumlah yang sedikit, jumlah tenaga yang anda perlukan berlipat ganda berbanding jika anda seterika pakaian dengan banyak dalam satu masa sahaja.


7 Idea Kreatif Elak Balkoni Jadi Tempat Sidai Kain

Tip IMPIANA pada kali ini khas untuk semua pemilik kediaman yang mempunyai balkoni. Tidak kiralah sebesar mana pun ruang balkoni anda, dekor tetap dekor.

Amat sedih apabila kita lihat mahligai indah yang mempunyai pemandangan cantik tetapi dibiarkan begitu sahaja tanpa hiasan yang sesuai sehinggakan ianya dibiar kosong begitu sahaja serta menjadi tempat sidaian kain basahan.

IMPIANA kongsikan beberapa idea balkoni menarik dan praktikal agar anda boleh merenovasikan balkoni anda menjadi segar dan sedap mata memandang, jangan sampai ruang tamu serta dapur cantik, tetapi balkoni hambar.

1) Susun atur sofa L Shape di balkoni

Jangan ingat ruang tamu sahaja anda boleh letak L-Shape sofa, di balkoni juga anda boleh muatkan sofa ini dengan memilih secara teliti mengikut ukuran saiz balkoni yang anda miliki. Pulang kerja selain daripada melepak di ruang tamu, balkoni juga berupaya untuk menjadi ruang rehat yang memuaskan disulami angin bayu.

2) Ruang pejabat mini

Untuk pemilik kediaman balkoni bukan open air, anda boleh jadikan ruang balkoni anda ruang pejabat mini. Di kala anda tidak punyai idea yang bernas, apa kata rehat sebentar sambil menghirup secawan kopi sambil menikmati pemandangan indah. Mana tahu, tiba-tiba pelbagai idea awesome datang. Who knows!

3) Makan malam romantik

Dari berbelanja mewah di restoran hanya untuk makan malam romantis, lebih baik anda masak sendiri hidangan serta juadah dan fully utilized balkoni kediaman anda untuk menyambut hari istimewa bersama pasangan. Percayalah, pasangan anda lebih menghargainya daripada berbelanja besar di restoran mewah. Hari-hari lain anda boleh jadikan ianya sebagai ruang makan tidak kira sarapan atau makan tengahari. Ianya milik anda, tidak perlu book table pun.

4) Merasai pengalaman Marakesh, Morocco di balkoni sendiri

Untuk mereka yang gemarkan idea dekorasi timur tengah. Anda boleh pasangkan ruangan balkoni dengan lampu malap yang cukup untuk menerangi ruangan balkoni. Hanya tambah sofa yang selesa dan pastinya jug Shisha untuk menambahkan lagi elemen timur tengah. Jangan lupa untuk pasang sliding door kedap udara. Anda pastilha tidak mahu cemari ruang tamu anda dengan asap shisha sehingga menimbulkan ketidakselesaan tetamu yang berada di dalam.

5) Cucuk tanam di tengah kota

Idea biasa tetapi menarik untuk dilaksanakan di balkoni anda. Jadikan ianya ruang untuk anda bercucuk tanam secara kecil. Anda boleh tanam cili, daun sup, daun pandan, daun kari, kunyit, pokok selasih, daun kesum, serai dan sebaginya lagi. Tetapi ingat, anda kena jaga dengan betul segala tanaman yang diusahakan, takut nanti balkoni anda menjadi sarang untuk tetamu yang tidak diundang.

6) Rumah untuk si comel

Daripada kita biarkan si comel duduk di luar rumah dan berpotensi besar untuk diganggu penduduk lain, apa kata anda gunakan balkoni anda sebagai taman permainan buat kucing kesayangan anda. Mereka akan bebas daripada gangguan haiwan lain serta orang ramai pun tidak akan mengata jika mereka membuang air besar. Kucing anda, tanggungjawab anda.

7) Parti BBQ di balkoni

Siapa kata nak anjurkan parti BBQ di rumah kondominium atau apartment tidak sesuai. Kalau persiapan keselamatan anda mantap, ianya tidak menjadi masalah. Yang penting anda kena pastikan pemisah antara balkoni dan ruang dalam kediaman adalah sliding door yang kedap udara. Tinggal di kediaman kompak, persiapan BBQ anda juga seharusnya berskala kecil untuk tetamu yang tidak ramai.

Bagaimana dengan paparan yang IMPIANA sajikan, jika anda berpuas hati, realisasikannya mengikut kreativiti anda dan jangan lupa untuk tag FB page IMPIANA agar idea menarik anda dapat diikuti oleh pembaca lain. Salam dekorasi!

Kedua-dua golongan berkeluarga dan bujang pasti menginginkan tempat tinggal yang cantik dan selesa namun, sudah tentu kriteria kediaman sempurna mereka berbeza bergantung pada keperluan masing-masing.

Kali ini IMPIANA menampilkan sebuah kediaman dengan ukuran 842 kaki persegi yang dimiliki oleh seorang jejaka yang masih lagi belum berkeluarga. Menurut Ahmad Fakhri, kediamannya yang terletak di Setapak ini ditatarias dengan konsep moden maskulin. Konsep tersebut dipilih kerana ia amat dekat dan menggambarkan personaliti dirinya sendiri.

Pemilihan warna, perabot dan aksesori lain amat penting bagi menzahirkan konsep ini kerana menurutnya amat mudah untuk lari darikonsep jika kita “overdo”. Jadi, penggunaan warna gelap pada perabot dab dinding tumpu adalah pilihan yang terbaik buat konsep ini. Disamping itu, rona neutral memainkan peranan penting bagi memberikan keseimbangan pada ruang.

Sebagai seorang pereka bentuk dalaman professional, sudah menjadi kebiasaan buat pemilik untuk menghias ruang kediaman klien. Jadi apabila sudah memiliki kediaman sendiri,sudah tentunya pemilik teruja dan tidak sabar untuk mengubahsuai setiap ruang mengikut citarasanya. Walaupun dengan saiz yang terhad, pemilik bijak menyusun atur tanpa perlu melakukan renovasi yang besar.

Risau tengok kehadiran lalat di rumah walaupun seekor. Nak bila ada tetamu datang. Malaunya tak terkira. Bagi rumah yang berhampiran dengan kandang, longkang yang tak diselenggara, tapak pelupusan sampah dan pelbagai lagi masalah ini bagaikan satu rutin harian.

Paling risau, makanan. Bukan sekadar khuatir lalat bertelur, malah dia singgah pun dah cukup mendatangkan pelbagai masalah kesihatan. Macam-macam cara dah digunakan. Guna gam pelekat lalat pun, masih banyak yang datang. Oleh itu, apa kata kita cegah lalat dari hadir di kediaman kita tanpa menggunakan racun. Antaranya yang boleh anda lakukan adalah:

1. Limau purut dan cengkih

Gabungan dua bahan ini akan menghasilkan aroma yang wangi. Namun, aroma ini amat tidak digemari oleh lalat. Caranya mudah, potongkan limau purut, lemon, atau limau nipis kepada 2 bahagian. Kemudian, cucukkan cengkih seperti dalam gambar di bawah ini. Biarkan limau ini di atas meja makan atau di mana-mana yang banyak lalat. Ia dikatakan turut berkesan untuk menghalau nyamuk

2. Serai wangi

Serai juga antara aroma yang tidak digemari oleh lalat. Cara menghasilkan semburan serai wangi adalah dengan mengambil segenggam serai wangi yang telah dibersihkan dan kisar kering. Kemudian, campurkan pes tadi ke dalam secawan air dan dibiarkan semalaman. Saring air rendaman serai wangi tadi dan masukkan ke dalam botol penyembur. Sebur lah atas meja, pintu dan tingkap. Barulah lalat tak berani masuk.

3. Gantung air dalam plastik atau CD

Teknik ini kerap digunakan oleh peniaga-peniaga restoran dan kedai makan untuk menghalau lalat. Kenapa pula guna air dalam plastik dan CD?

Menurut Home Remedies For Life, tindakan ini akan mempengaruhi deria penglihatan lalat. Lalat juga dipercayai akan menjauhinya kerana ilusi optik seakan-akan sarang labah-labah.

Caranya amat mudah, Anda hanya perlu masukkan beberapa keping duit syiling perak dalam plastik untuk menambahkan silauan dan penuhkan plastik tadi dengan air. Kemudian gantung sahaja di tempat-tempat yang dikehendaki seperti rak makanan. Sama juga CD. Gantungkan sahaja.

4. Kayu manis

Kayu Manis juga bahan dapur yang amat tidak digemari oleh lalat. Aromanya amat tidak menyenangkan bagi deria bau lalat. Caranya adalah dengan tumbukan kayu manis dan masukkan di dalam uncang kain jadikan ia sebagai pewangi rumah. Letak lah atas meja ke, sudut-sudut dapur.

Buat para ibu bapa yang bakal dan baru sahaja menimang cahaya mata pertama, pasti berasa amat teruja untuk menyediakan sebuah bilik yang sangat cantik khas buat permata hati.

Bukan sahaja berasa teruja, malah pasti ada juga yang sudah tidak sabar untuk melakukan dekorasi bagi ruang kamar tersebut, betul tak?

Namun begitu, tidak dinafikan kadang-kadang bukan satu perkara yang mudah untuk mendapatkan sumber idea inspirasi yang menarik. Tidak mengapa, jangan anda bimbang. Mari IMPIANA kongsikan beberapa idea dekorasi bilik tidur anak yang menarik.

Bukan sahaja menarik, idea dekorasi bilik tidur ini amat sesuai bagi anda yang mengemarkan konsep dekorasi yang tampak estetik. Untuk mendapatkan hasil dekorasi seperti ini, anda disarankan untuk menggunakan pemilihan warna cat dinding dan perabot yang terang seperti putih, coklat dan kelabu.

Foto: Facebook Kakidekko


Pokok Dah Tua  dan Tak Berbuah, Cuba Buat Macam Ni

Kebiasaannya, bila tanaman dah berusia sudah pasti hasilnya semakin berkurangan. Letak lah baja apa pun sekali, struktur pokok sukar untuk dipulihkan. Jadi ada yang akan kata mabuk daun dan tebang je pokok yang dah tua.

Sebenarnya, pokok tua pon boleh diremajakan melalui cantuman atau kaedah kahwin pokok. Kebanyakkan penggiat industri banyak menggunakan kaedah ini. hasil perkahwinan ini, pokok bukan sekadar lebih cepat matang malah menghasilkan buah lebih berkualiti dengan cepat dan rendang. Boleh petik tanpa perlu guna galah atau tangga tau.

1. Pilih batang pokok yang sihat dan berukuran lebih daripada 2 inci lebar.

2. Potong bahagian batang yang tidak diperlukan. Tempat yang akan dijalankan proses kahwin nanti perlu 4 hingga 6 kaki tinggi dari tanah. Selebihnya dipotong keseluruhan. Sebelum dipotong, pastikan gergaji atau pisau yang digunakan bersih dan tajam bagi mengelak bakteria membiak.

3. Potong sedikit bahagian kulit pokok mangga dengan menggunakan pisau sebagai poket untuk cantuman anak pokok baru

4. Sediakan tunas atau ranting berukuran 1 kaki yang sesuai untuk cantuman dan di potong baji di bahagian pangkanya. Buang semua daun kecuali daun pucuk yang paling muda.

5. Letakkan ranting yang telah dibaji tadi ke dalam poket yang telah disediakan. Dan pastikan bahagian baji bersentuhan dengan dahan. Ikat dengan tali rafia untuk mengukuhkan kedudukan ranting pokok baru.

6. Sapukan cat kalis air bagi mengatasi serangan penyakit pada bahagian dahan yang di potong,

P/S: Untuk peringkat awal tumbesaran tunas cantuman, ia memerlukan sokongan. Ikat pada pandang besi atau buluh buat sementara waktu sehingga betul-betul kukuh.

Ficus lyrata atau nama gelemor nya fiddle leaf fig sentiasa menjadi buran peminat atau pemilik kediaman yang berkonsepkan scandinavian atau pun moden. Namun, ramai antara pemilik yang mengeluh apabila pokok ni mati.

Sebenarnya fiddle leaf fig nia adalah spesies tanaman hutan yang paling mudah dipelihara dan tidak memerlukan penjagaan yang terlalu rumit. Apa yang menjadi kepentingan kepada habitat fiddle leaf fig ini adalah seperti berikut:

1. Pencahayaan
Kebiasaanya, Fiddle leaf fig dijadikan sebagai tanaman indoor. Walaupun ia tanaman indoor, tak bermakna ia seperti puteri lilin. Seperti yang telah dikatakan terdahulu, ia merupakan spesies tanaman hutan. Jadi, macam mana sekali pun pencahayaan terus diperlukan.

Jika di dalam rumah, anda perlu letakkan pokok fiddle leaf fig ini berhampiran dengan tingkap yang mempunyai cahaya matahari terus terutamanya waktu pagi. Jadi pastikan setiap hari anda perlu buka langsir pada sliding atau tingkap tu.

2. Penyiraman
Fiddle leaf fig merupakan tanaman yang tidak memerlukan air yang banyak. Jadi, jangan lah siram pokok nya setiap Hari. Lakukan siraman 2 kali seminggu pun sudah memadai atau jika perlu sahaja. Sebelum siram tu, rasa tekstur medium tanaman dalam pasu fiddle leaf fig tu. kalau masih rasa lembap, tak perlu disiram

3. Baja
Fiddle leaf fig tak memerlukan pembajaan yang kerap sebab tujuan kita tanaman pun bukan untuk hasil buah atau bunga. Baja 2 minggu sekali pon dah memadai. Apa kata, anda guna je air basuhan beras. Tak perlu beli baja

4. Gembur
Pastikan medium tanaman sentiasa digembur. Paling tidak pun 2 minggu sekali. Sebelum baja, gemburkan dulu. ia bertujuan memperbaiki sistem pengudaraan dan saliran yang terdapat di dalam tanah

5. Bersihkan daun
Memandangkan fiddle leaf fig ni menjadi indoor plant dan tidak pernah menerima siraman sepenuhnya dari hujung hingga pangkal pokok, anda perlu lap untuk hilangkan habuk yang melekat pada permukaan daun. Jika habuk dibiarkan meliputi permukaan daun, ia akan mengganggu proses fotosintesis dan mengakibatkan masalah kepada tanaman

Untuk membersihkan permukaan daun fiddle leaf fig ni, anda hanya perlu ambik kain bersih yang telah dilembapkan dan lap perlahan-lahan pada permukaan daun. Mana daun yang sudah kelihatan kuning tu, buangkan sahaja

1. Pastikan pokok atau dahan yang hendak diambil keratan batang sihat dan sebaiknya telah bercabang

2. Potong serong dahan atau ranting yang telah dipilih dengan ukuran 10 hingga 15 inic dari pucuk. Pastikan perkakas memotong yang digunakan tajam untuk elak dahan cedera dan mengundang ancaman penyakit

3. Buang semua daun dan hanya tinggalkan 2-3 helai sahaja di bahagian atas

4. Sediakan medium tanaman yang telah dicampur bersama baja dan penggalak tanaman

5. Cucuk dahan yang telah di potong tadi dalam dalam medium tanaman yang telah disediakan

6. Dah siap dan siram sepenuhnya medium tanaman. Letak di bawah teduhan yang kena sedikit cahaya matahari.

7.Kerap lakukan pemeriksaan untuk tengok sama ada pucuk baru terhasil mahupun tidak. Kalau tumbuh pucuk baru, ini bermakna tanaman berjaya dibiakkan

Siput, tak kira lah apa jenis pun dia yang menjadikan tanah sebagai habitat merupakan ancaman kepada tanaman terutamanya yang jenis sayur. Tah bila masa dia buat kerja, tiba-tiba ada bahagian daun dah kokak dimakan siput. Aduh luluhnya lah hati. kalau makan sikit-sikit tak apa lagi. ni habis tebok sana, tebok sini. Tanaman rosak begitu shaja.  Selalu yang jadi mangsa anak-anak pokok. dah macam-macam cara dibuat. Sekejap je hilangnya. Masuk musim baru, eehh dia datang lagi.

Jadi, apa yang boleh anda lakukan?

1. Kutip satu-satu dan musnahkan secara serentak. Selalu yang admin buat, bakar dalam unggun api. Tengah api menyala-nyala tu, campakkan sahaja. Nanti abu tu boleh ambil dan jadi baja balik. Kalau tak nak buat pembakaran terbuka, Ambil sebiji batu yang besar, hempapkan sampai lumat.

2. Epsom salt pon boleh membantu membanteras dan mencegah siput. Selain membaja, garam tersebut juga menyebabkan siput kecil yang macam rupa siput sedut lenyap secara beransur-ansur. Siput kecil tak makan umpan racun siput yang butirnya kasar dan agak sukar nak hapuskan, jadi cara ini lebih mudah, berkesan dan selamat.

3. Siput mempunyai mukus/lendir. Ada rakan kebun yang cadang letakkan pasir di sekeliling kawasan tanaman ataupun buat ‘pagar’ bagi mengganggu pergerakan siput.

4. Selain pasir, anda boleh gunakan kulit telur yang telah ditumbuk halus. Sementara melindungi tanaman dari serangan siput, ia juga membekalkan kalsium untuk pertumbuhan tanaman.

5. Taburkan serbuk kayu atau serbuk gergaji di sekeliling tanaman. Ia akan mengganggu kelancaran perjalanan cik put.

6. Taburkan abu daripada pembakaran sampah di sekeliling tanaman. Ia juga membantu meningkatkan pH tanah. Malah teksturnya tidak digemari siput.

7. Selain gunakan abu yang anda bakar sendiri tu, boleh juga guna arang sedia yang boleh didapati di kedai runcit. Tapi pilih yang tak terlalu keras. Nanti, anda huncurkan arang tersebut menjadi serbuk taburkan pada pangkal atau batas tanaman.

8. Cara paling mudah untuk memerangkap siput adalah dengan menggunakan tepung jagung. Masukkan satu atau dua sudu tepung jagung ke dalam bekas atau piring yang mudah dimasuki siput dan letak di kawasan sasaran. Tepung jagung berkesan membunuh siput kerana akan mengembang dalam tubuhnya. Untuk memikat siput datang ke jerat, letakkan makanan yang digemari siput babi seperti kobis.

9. Buat penghadang siput daripada memasuki kawasan tananam. Anda boleh gunakan lidi pencungkil gigi tu, susun rapat-rapat. kalau anak pokok yang masih kecil, buat rumah hijau mini dari botol.

Namun, dalam banyak-banyak kaedah dari 1 hingga 9, No. 10 ni paling digemari. Cara penyediaan amat mudah dan cepat. bukan sekecil-kecil siput yang akan terperangkap, kalau ada masalah lintah bulan pun ini adalah kaedah terbaik.

10. Campurkan air bersama yis dan gula. Nisbah dia tak kesah, ikut sesedap rasa. Letak air bancuhan tadi di dalam bekas berhampiran tanaman. esok pagi, anda tengok hasilnya. Biasa kaedah ini digunakan pekebun luar negara tapi diganti dengan air beralkohol. Tapi campuran gula dan yis ni pon result dia sama.

Walaupun kaedah dan petua ini bukanlah 100 peratus dapat membasmi siput, sekurang-kurangnya dapat mengatasi secara berperingkat. Ia perlu dibuat secara berkala atau kerap. Selamat mencuba.

Ramai sahabat laman yang dah mula berjinak-jinak tanam strawberi tanah rendah. Pokok strawberi tanah rendah ni memang mudah ditanam dan langsung tak ada masalah dengan iklim panas di tanah rendah. Namun, yang menjadi masalah adalah kualiti buah strawberi yang di hasilkan. ramai yang masih gagal mengelurkan hasil yang cantik macam strawberi dijual di pasaran. Apakah faktor yang mempengaruhi?

CUACA
Salah satu punca utama pembentukkan buah strawberi tak menjadi adalah disebabkan oleh faktor cuaca. Jika baka yang diperoleh adalah jenis iklim sejuk, ia akan mengalami sedikit gangguan dalam penghasilan buah. Mungkin buah yang jadi pon dalam bentuk yang kurang menarik. Namun, bagi strawberi tanah rendah, mempunyai tempoh matang yang pendek. Ini bermakna, buah strawberi di tanah rendah lebih cepat dituai

PENDEBUNGAAN
Ramai tak tahu bahawa strawberi perlu proses pendebungaan. Sebab itu, kalau diperhatikan pengusaha kebun-kebun strawberi Cameron Highland akan usahakan ladang lebah juga. Lebah-lebah tersebut berfungsi sebagai agen pendebungaan untuk strawberi. Jika tidak, pendebungaan perlu dilakukan secara manual.

Jika pendebungaan tidak dapat dilakukan, buah strawberi tidak akan menjadi. Jika pendebungaan dilakukan oleh angin atau pendebungaan sendiri, bentuk buah yang dihasilkan tidak menjadi. Sebab itu lah, jika agen pendebnungaan semula jadi seperti lebah tidak kelihatan berhampiran tanaman, pendebungaan manual perlu dilakukan dengan menggunakan berus lembut.

Nak tahu cara pendebungaan manual boleh tengok video ini


DIY Pantry Ini Akan Menyelesaikan Masalah Kelaparan Waktu Malam Anda

Anda mempunyai rumah yang dalamannya sangat kecil dan sempit? Mari saya beri satu idea yang menarik bagi seseorang yang anda ruangan kecil di dalamnya, iaitu, membuat diy sendiri pantry. Pantry yang saya maksudkan ini adalah tempat letak makanan yang anda boleh senang untuk di ambil dan kebiasaannya pantry ini, orang suka letak makanan-makanan ringan macam snack atau jajan ke. Itulah yang kebiasaannya pantry digunakan. Tapi kan, persoalannya, macam mana nak buat pantry tu? Apa Langkah-langkahnya yang betul dalam membina sebuah pantry? Mari saya kongsikan kepada anda.

Pertama sekali adalah mencari ruangan yang sesuai. Ini penting kerana anda perlu memikirkan ruangan yang statik untuk anda senang mengambil dan mencapai makanan tersebut. Kalau saranan saya, lebih baik hanya tambah sedikit ruangan di dapur untuk asingkan kawasan pantry sahaja. Itu saja sudah memadai sebenarnya.

Selepas itu, anda mesti ada almari atau membina sebuah tempat letak makanan tersebut, yang simple-simple sahaja. Tetapi dalam simple itu pun, lagi bagus kalau ia nampak minimalis atau megah. Walaupun ia nya sebuah pantry, jika kita membinanya dengan betul dan cantik, ia boleh menceriakan dan mencatikkan ruangan rumah kita.

Dan yang terakhir adalah, memasang langsir untuk menutupi ruangan pantry tersebut. Seperti mana saya katakan tadi, jika kita pandai mencantikkan sesuatu seperti ia hanyalah sebuah pantry, ia dapat memeriahkan ruangan dalaman rumah kita. Jadi, pemasangan langsir ini juga boleh menambahkan lagi kecantikkan dan kemegahan pantry ini. Walaubagaimanapun, ini hanyalah rekomendasi.

Maka dengan itu, selesailah saya dalam memberi tips untuk diy pantry di rumah. Anda boleh cuba dahulu jika berminat. Kalau jadi, boleh sarankan kepada rakan-rakan anda.

Bercerita mengenai duit ini memang menjadi topik yang tiada habisnya. Tapi ramai pula kita lihat masa kini anak-anak muda jadi kaya raya kan? Eh! mereka ni buat business apa agaknya. Tak kisah la business apa pun tapi yang penting halal dan bukan langgar undang-undang negara. Terbaca akan perkongsian Pensyarah Kanan UITM Seri Iskandar, Dr. Azizul Azli Ahmad di media sosial beliau dengan topik ‘Mengapa Lambat Kaya’.

Selepas baca tip yang dikongsikan ini harap adalah yang boleh mula berubah dan menjalani gaya hidup yang lebih baik dari sebelum ini. kurang kan hutang. Cuba berbelanja ikut kemampuan. Tidak mengapa kalau di kata miskin, jangan kehidupan realiti kita miskin. Perkataan Miskin tidak semestinya anda miskin tapi mungkin cara berjimat anda buatkan anda kelihatan kurang mampu. Tak salah bukan… bak kata pepatah melayu lama ini ‘Biar Papa Asal Bergaya’. Kita tidak mahu jadi sebegini.

MENGAPA LAMBAT KAYA?

1. Keluarkan wang tunai dari kad kredit, urgent katanya nak buat bayar rim tayar. Kadar faedah yang dikenakan antara 15%-17% dik!

2. Terlalu banyak beli takaful dan takaful yang salah selalunya. Semua ejen kata bagus kita ikut.

3.Pembiayaan semula hartanah untuk bayar hutang lapuk kita, untung refinance rumah katanya.

4. Masuk MLM dan kopi belalang guna pinjaman peribadi, modal berniaga katanya tadi

5. Komitmen hutang hingga 70% dari gaji. Luar biasa tinggi, selagi bank bagi.

6. Pergi seminar mahal bayar guna kad kredit, balik kagum dengan kejayaan orang tapi kita nganga sahaja, orang tipu pun kita percaya.

7. Gila buka Lazada, Shopee dan semua belian online, abang posmen dah kamceng dengan kita.

8. Tabiat bayar minimum kad kredit, sayang duit yang ada katanya. 10 tahun baru habis dia tak sedar.

9. Hutang dengan along yang mau tolong katanya. Pinjam RM10,000 hanya dapat RM8,000. Bayar balik RM25,000!

10. Susah nak cakap tidak bila kawan nak pinjam duit, bangganya bila kawan kata kita bank bergerak mereka.

11. Suka bila ada orang jeling dan puji kereta kita, “Lawa giler City lu bro, dah macam Audi”

12.Tiada tabung dan formula simpanan, ada lebih baru kita simpan

13. Tiada disiplin, awal bulan simpan hujung bulan ambil.

14. Mudah terpedaya dengan skim kaya mudah, cepat dan janji syurga.

15. Beremosi bab belanja, selagi tak beli kita sanggup guling guling hentak kaki kat pavillion tiap hari.

16. Berpegang pada prinsip, yang kaya ini semua yahudi.

17. Malas study, percaya penuh pada sifoo pelaburan padahal dia pun cari makan dengan jual seminar hartanah.

18. Bab sedekah kita rasa rugi, sebab nampak duit kurang. Tak nampak keberkatan yang datang.

19. Beli rumah dengan ganjaran cashback. Rumah dijual bukan pada nilai sebenar, pemaju markup bagi kita dapat buat hutang banyak banyak! Woha… Bank suka.

Kawan kawan,

Lebihkan hati hati dalam hidup ini. Adakala kita rasa dialah penyuluh hidup kita rupanya bawa kita keneraka wang selamanya.

Wow! Padu tak apa yang dikongsikan ni, nombor berapa agaknya anda . Jika dari 19 tip yang dikongsikan ini adalah ciri-ciri anda hentikan cepat kalau nak ada duit dalam simpanan anda sebelum tua nanti. Nantikan topik yang lebih menarik lagi mengenai Tabung kewangan anda bersama IMPIANA.

Kredit : Dr. Azizul Azli Ahmad

Konsep scandinavian mula bertapak pada abad ke-20 dan berkembang di seluruh Norway, Sweeden, Denmark, Finland dan Iceland menjelang 1950-an. Konsep ini mengutamakan kesedarhanaan, ringkas dan praktikal. Oleh itu, konsep scandinavian amat besesuaian untuk kedaiaman jenis sempit. Antara elemen penting dalam dekorsai Scandinavian adalah:

Terdapat pelbagai jenis telur ayam di pasaran. Yang ada omega3 lah, organik, dan sebagainya. Tapi, apa beza antara telur ayam kumpung dan ayam biasa? Syaza Nutritionist berkongsi apa perbezaan dan telur ayam jenis mana yang lebih bagus. Namun dalam artikel ini, telur ayam kampung yang dimaksudkan adalah tertakluk kepaad ayam yang hidup berkeliaran dan bukan di kurung seperti terutamanya dalam tujuan komersial

Ramai yang tertanya-tanya ada beza ke telur ayam yang dihasilkan daripada ayam kampung dengan ayam biasa??

Kalau menurut USDA memang ada perbezaan. Jadi sebab ini ke telur ayam kampung menjadi pilihan hati??


Guna Bahan Dapur Ini Untuk Polish Perabot Kayu Dengan Mudah

Guna bahan dapur ini untuk polish perabot kayu dengan mudah. Perabot memang mudah melekat habuk nak-nak yang dah lama tak dibersihkan. Perkara ini biasanya berlaku kepada perabot kayu.

Jika tidak dibersihkan, habuk-habuk itu akan terus melekat dan menyebabkan permukaan perabot menjadi kusam dan kedam. Permukaan yang licin dan berkilat pon boleh jadi kusam disebabkan oleh habuk yang melekat lama.

Kebiasaan untuk mengilatkan semula perabot kayu adalah dengan menggunakan polish atau sapukan lagi sekali kemasan cat kilat. Sebeanrnya, ada cara lebih mudah, cepat dan jimat iaitu dengan menggunakan 2 bahan dapur sahaja.

Bahan-bahan:
1.5 cawan minyak kelapa (sebagai pilihan anda boleh guna minyak zaitun)
1 cawan perahan jus lemon

Cara-cara:

1. Campurkan kedua-dua bahan dan kacau rata.

2. Celupkan kain atau tuala bersih kedalam campuran. Tak perlu terlalu basah tapi anda perlu pastikan minyak dan jus lemon dicelup sama rata kerana minyak dan jus tidak akan sebati.
3. Lap kain yang telah dibasahkan tadi pada permukaan perabot.

4. Jika terdapat kotoran degil, lakukan sentalan lembut untuk elak permukaan kayu tercalar

5. Gunakan kain atau tuala kering dan bersih untuk lap keseluruhan perabot selepas di sapu sebatian lemon dan minyak tadi.

Sumber: Hometalk

Tip ‘awet’ kayu supaya tak mudah reput dan rosak walaupun terdedah hujan, panas. Selalunya masalah yang sering dialami ialah kayu yang digunakan untuk kerja-kerja DIY menjadi reput dan rosak.

PETUA MENGAWET KAYU

Ramai tukang suka menggunakan kayu untuk projek-projek DIY. Kayu memang cantik dan berseni semula jadi selain senang dibentuk, dicantum dan dikendali. Tetapi kayu lama kelamaan akan reput, rosak tekstur asal dan hilang kekuatannya terutama jika terdedah kepada faktor cuaca, kulat dan serangga.

Saya kongsikan di sini petua mengawet kayu supaya tahan lama yang diajarkan oleh bapa saya seorang tukang rumah, tukang kayu dan pernah terlibat dengan industri kayu balak di Sarawak selama berpuluh tahun.

Teknik rawatan kayu ini sangat ekonomik. Saya hanya gunakan campuran ubat gegat (naphthalene) dengan minyak diesel. Sediakan bahan dalam kuantiti sesuai dengan jumlah kayu yang hendak dirawat. Biasanya seliter diesel cukup untuk 1 meter padu kayu.

Saya gunakan sebungkus ubat gegat. Ubat gegat ditumbuk halus sehingga menjadi tepung dan dilarutkan di dalam minyak diesel. Gunakan topeng pernafasan yang sesuai semasa penyediaan dan proses merawat kayu sebab wap naphthalene ini bahaya jika disedut berlebihan.

Kayu yang hendak dirawat mestilah betul-betul kering. Campuran bahan tadi boleh disapu dengan berus atau penggelek cat, ataupun disembur ke atas kayu. Biarkan ia meresap ke dalam kayu dan keringkan. Jangan jemur terus di bawah matahari.

Bau ubat gegat akan kekal dalam isi kayu untuk tempoh bertahun-tahun walaupun kayu terdedah dengan cuaca panas dan lembap. Malah kalau naik ke atas syiling rumah saya yang rangkanya dibuat dengan kayu terawat ini kita akan hidu bau ubat gegat walaupun setelah lebih 5 tahun! Lipas, cicak, tikus dan serangga-serangga perosak memang tak berani dekat.

Gambar menunjukkan rak tempat isteri saya menanam bunga yang dibuat daripada kayu terawat dengan teknik ini. Selepas rawatan, kayu tersebut terbiar selama lebih empat tahun di atas tanah sebelum dikutip untuk dibuat rak bunga ini.

Semasa memotong, bau naphthalene masih kuat dan kayu masih kekal elok. Rak bunga ini sudah lebih setahun di situ tanpa dicat dan terdedah kepada cuaca di tepi pantai yang panas dan lembap, di atas tanah tanpa beralas.

IMPIANA banyak mendapat maklum balas tentang penyelesaian isu samada perlu untuk membeli meja makan, letakkan di antara ruang tamu dan dapur atau mansuhkan sahaja.

Idea yang bernas adalah dengan menggabungkan meja makan dan dapur, menjadi meja bar. Tetapi sebelum anda survey katalog jualan, apa kata periksa dahulu senarai meja bar yang IMPIANA sediakan dalam entri kali ini.

Ciri utama gaya Skandinavia adalah penggunaan material semulajadi dan jika anda rujuk gambar di bawah, table top nya menggunakan papan kayu dan digabungkan dengan cat putih untuk menyerlahkan lagi eleman natural.

2. Meja bar Monokrom

Stail ini sesuai untuk mereka yang masih bujang atau baru sahaja mendirikan rumah tangga. Gaya simple ini pasti memikat sesiapa sahaja yang melihat. Jimat ruang sudah semestinya kerana anda sudah menghadkan saiz minibar ini di ruangan dapur sahaja.

3. Dapur pulau dan meja makan jadi satu

Penulis merasakan implementasi konsep dapur pulau di Malaysia masih baru dan jarang untuk kita lihat. Tetapi, apa salahnya kalau kita cuba terapkan idea ini ke dalam planning dekorasi kediaman anda. Mana tahu, anda boleh menjadi trend setter selepas memasang kelengkapan ini suatu hari nanti. Belum cuba, belum tahu.

4. Meja bar kitar semula

Anda juga boleh kitar semula kayu-kayu yang masih elok atau selamatkan kayu pallet yang dibuang dan jadikan meja minibar anda sendiri. Bumi selamat, anda gembira.

5. Idea meja bar klasik vintage

Penggunaan material kayu juga boleh di upgrade kepada design klasik vintage. Ala-ala zaman cowboy. Ianya sesuatu yang menarik untuk dicuba Untuk pilihan design kerusi, ianya tidak menjadi masalah samada anda ingin meletakkan penyandar atau tidak, kerana semuanya bergantung kepada kreativiti anda.

Sempena hari wanita hari ini, IMPIANA ingin memperkenalkan barisan wanita yang dikagumi dunia ini. Bagi pencinta hiasan dalaman pasti akan mengenali mereka, kerana sentuhan magis mereka dan juga inspirasi mereka cukup mencuri perhatian pemilik.

Hari ini, IMPIANA memberi tumpuan kepada 10 pereka dalaman teratas sepanjang masa. Mereka ini tidak terlepas dari menghasilkan 1001 idea untuk menyempurkan kehendak ramai. Mereka semua adalah wanita hebat dan berkembang maju dalam dunia reka bentuk dan hiasan dalaman. Mari kita mengenali mereka dengan lebih rapat.

Mungkin salah satu pereka dalaman yang paling didambakan dan terkenal pada zaman kita, Kelly Wearstler merancang bahagian dalaman yang diinginkan oleh semua orang. Signature konsep eklektiknya dipenuhi dengan warna-warna cerah, tekstur dan garisan yang kaya dengan sentuhan magis.

Sussanne Khan adalah salah seorang pereka dalaman paling terkenal di India. Sudah tentu wanita terkenal dalam sejarah reka bentuk dalaman, yang mengagumkan kita semua dengan projek reka bentuk dalamannya yang menakjubkan serta projek peribadinya sendiri, firma reka bentuk The Charcoal Project.

Dilahirkan di Sepanyol, Patricia Urquiola kini berpusat di Milan. Salah satu pereka dalaman yang paling terkenal pada zaman moden ini, Urquiola kebanyakan terkenal dengan reka bentuk perabot dan projek reka bentuk dalaman komersialnya, yang menggabungkan reka bentuk puitis dan suka bermain dengan elemen pragmatik dan praktikal.

Pereka Reka bentuk Jennifer Post terkenal sebagai representasi dalaman putih, neutral, dan klasik yang tulus. Pereka Amerika ini telah bekerjasama dengan Simon Cowell dan Jennifer Lopez pada masa lalu, mencipta penyelesaian dalaman yang cantik untuk mereka. Bagi projek yang lebih baru, Jennifer Post sedikit melanggar batasannya, dengan menampilkan reka bentuk yang lebih berwarna.

Emily Summers terkenal dengan hiasan dalamannya yang kontemporari, dengan sentuhan semangat yang hangat, sebagai Architectural Digest dengan baik. Pereka dalaman selalu menggunakan perabot berlapis mewah dengan sentuhan moden untuknya. Di bahagian dalam Emily Summers selalu ada perhatian terhadap perincian dan beberapa sentuhan sentuhan yang melengkapkan ruangan.

Sekiranya anda mengenali pereka dalaman Victoria Hagan, anda pasti tahu bahawa dia adalah mengenai hiasan dalaman yang elegan. Latar belakang natural dipadankan dengan corak dan tekstur yang kuat yang menambahkan kedalaman reka bentuknya, membuat ruangan yang dicemburui yang kita semua inginkan dapat kita miliki. Hagan juga luar biasa ketika bermain dengan perkadaran, selalu memperhatikan bagaimana mereka akan bermain di penampilan akhir ruangan.


26 Produk Tempatan Telah Menerima Pengiktirafan Malaysia Good Design Award 2021, Syabas!

Majlis Rekabentuk Malaysia (MRM) telah menganjurkan acara berprestij untuk industri reka bentuk iaitu, Majlis Penganugerahan Malaysia Good Design Award (MGDA) dan Pensijilan Certified Industrial Designer (CIDe) di The Everly Hotel, Putrajaya pada Selasa.

Seramai 26 penerima rekaan produk terbaik telah menerima pengiktirafan MGDA menerusi 13 kategori reka bentuk yang merangkumi produk berasaskan:

Anugerah tersebut telah disampaikan oleh YB Senator Datuk Lim Ban Hong, Timbalan Menteri, Kementerian Perdagangan dan Antarabangsa (MITI).

Jadi, mari kita lihat antara senarai produk tempatan yang telah berjaya menerima pengiktirafan MGDA 2021.

Kategori Senibina Dan Persekitaran

Kategori Peralatan Rumah, Dapur Dan Bilik Air

Kategori Pembungkusan

Kategori Kraf

Tahniah diucapkan kepada semua barisan penerima anugerah MGDA dan semoga terus sukses di masa akan datang, syabas!

Pokok cili kampung antara jenis yang mempunyai jangka hayat yang lama dan tahan serangan penyakit. Namun, pokok cili kampung ni, kedekut buah walaupun dah dibaja. Tapi tidak bagi 2 batang pokok cili So Na Ta yang di tanam di dalam tong cat ni.

Menurut So Na Ta, hasil tuaian dari 2 pokok cili ni beliau berjaya mengumpunlkan 1 dulang cili kampung. Apa rahsianya? Tanam dalam tong cat pun boleh berbuah lebat.

Setiap 2 minggu, lakukan pembajaan dengan hanya menggunakan air basuhan beras dan cucian ikan je. Sebagai tambahan, gunakan baja organik siap proses yang dibeli dari Milagrow

Letak lapisan sabut kelapa pada bahagian dasar tong cat. Ia bertujuan memebri kelembapan keapda medium tanaman untuk tempoh yang lama

Langsir antara elemen penting dalam dekorasi sesuatu kediaman. Hanya menggunkan langsir sahaja, pelbagai impak dan ekspresi dapat dizahirkan. Seperti contoh, rumah yang sempit kelihatan luas dengan hanya menggunkan langsir namun pada teknik yang betul.

Jadi, untuk memilih design dan saiz langsir yang bersesuaian untuk kediaman anda, ada beberapa perkara yang perlu diperincikan

LEBAR LANGSIR

Salah: kebiasanya, lebar tingkap akan diukur mengikur bingkainya. jadi, railling yang dipasang pun mempunyai saiz lebih kurang lebar tingkap tersebut. Teknik ini kan menyebabkan lebih banyak daun langsir menutupi tingkap dan secara tidak langsung menghadkan ketelusan cahaya yang memasuki kediaman. Tambahan, ia akan menyebabkan impak visual kediaman kelihatan lebih kecil dan sempit

Betul: Cara terbaik untuk mendapatkan impak yang lebih menarik dengan menggunkan langsir adalah dengan memastikan reeling atau rod langsir mempunyai kelebaran lebih pada bahagian kiri dan kanan tingkap Berikut adalah formula asasnya:

1. Ukur lebar bingkai tingkap. (Katakan 100 inci)
2. Kirakan 25% darinya (25% dari 100” adalah 25”)
3. Bahagikan dengan 2 (25” bahagi 2 adalah 12 1/2 inci)

Anda sebaiknya memanjangkan railing/rod 12 1/2 inci ke kiri dan kanan tingkap. (Dalam kes ini, anda perlu beli railing/rod 125”)

KETINGGIAN LANGSIR

Salah; Kebiasaanya, ramai lebih gemar memilih untuk meletakkan rod langsir betul-betul di atas bingkai tingkap. Namun, keadaan ini akan memberi impak visual kurang menarik. Ia akan menyebabkan siling rumah kelihatan lebih rendah. Bila dah rendah, sudah pasti kita akan berasa sempit

Betul: Ketinggial langsir yang ideal adalah dengan meletakkan rod langsir lebih tinggi. Kalau boleh sampai atau hampir ke siling untuk mendapatkan impak double volume. Kalau ada cornice, elak dari menutupi bahagian tersebut.

PANJANG LANGSIR

Pastikan langsir yang dipasang tidak tergantung di bahagian kaki. Untuk dapatkan kesan visual double volume, pastikan langsir mencecah lantai.

MARI KITA BASUH KAIN! adakala pening kepala juga mana nak diletak mesin basuh. Dapur yang ada kecil, ruang balkoni pula sesak. Jadi bagaimana boleh kita manfaatkan ruang yang ada untuk penyediaan ruang mencuci baju?

Kita mungkin agak keliru mana nak letak mesin masih di rumah. Di dapur atau di pinggir bilik mandi mahupun di luar sahaja area dapur basah? Sebenarnya mesin basuh perlu ditempatkan di kawasan khas untuk membasih. Namun kediaman kita tidak punya ruang luas untuk membasuh, ia dlihat lebih sesuai ditempatkan pada area dapur basah atau di kondomonium sekarang, ia ditempatkan di luar,khas untuk dapur basah.

Jika anda sudah mempunyai ruang untuk mencuci baju, jangan lupa sertakan sama beberapa kelengkapan seperti rak untuk menempatkan segala sabun dan cecair pencuci. Begitu juga bekas cucian atau bekas kain kotor dan bersih. Termasuk ampaian kecil atau papan penggosok jika anda menggosok di ruang membasuh ini juga.

Benar setiap kali membasuuh kawasan ini agak sibuk dan mungkin sahaja lembab tetapi kelebihan menempat segala keperluan di kawasan separa terbuka ini memberi kita kitaran udara yang bagus dan segar. Anda boleh menjemur atau memilih mesin basuh muatan depan. Hias dengan kreatif dan anda yang mempunyai sudut membasuh yang luas mungkin juga boleh membina kabinet bina dalam untuk memastikan ia kemas dan tertutup.


Balkoni, Syurga Kecil Yang Dilupakan

Kediaman bertingkat sememangnya bertuah mempunyai balkoni . Apatah  lagi yang berhadapannya itu pemandangan indah baik kota metropolitan, gunung ganang, lebuh raya atau apa sahaja. Ruangnya juga pelbagai. Ada yang sederhana besar ada juga yang cukup seadanya dan ada juga yang bertuah mempunyai balkoni besar yang cukup selesa.

Sayangnya fungsi balkoni kini sudah kian mati. Dari tempat mengambil angin, menyendiri atau bercucuk tanam mahu pun kenyit-kenyit mata dengan anak dara blok hadapan, balkoni lebih dilihat menjadi stor tempat kita meletakkan segala benda buruk untuk tontonan umum. Mungkin bukan semua pemilik balkoni begitu tetapi ada yang kurang pintar memanfaatkan ruang ini.

Menjemur kain? Itu tidak hairan kerana desakan ruang yang ada namun boleh kita serikan ruang itu dengan pelbagai usaha. Daripada gantungan pokok-pokok berbunga, orkid misalnya ke pokok daun hiasan yang hisar segar. Tidak perlu rimbunan yang keterlaluan.Ada juga yang menyatakan balkoni sekadar sisa ruang yang tidak perlu diberi tumpuan kerana jarang sekali ke sana. Sudahnya ruang tambahan ini dilupakan.

Jika mempunyai anak kecil atau kucing, ditambah jaring sebagai langkah keselamatan. Pokok -pokok renek disusun sepanjang balkoni. Lantainya juga dialas sama ada ambal atau kemasan kayu mudah pasang untuk taman. Serikan dengan kerincing angin, bantal-bantal kecil untuk anda sendiri bersantai, mengambil angin petang atau membaca. Kita adakalanya tertekan menetap di ruang kecil namun jangan kita rosakkan pula ruang santai yang disediakan khas untuk kita.

Beranikah anda untuk memilih warna hitam sebagai latar konsep kediaman anda? Namun, atas sebab minat dan citarasa sendiri Md Yuzeiry Bin Md Yasin sebagai pemilik cukup berani untuk memberi sentuhan penuh gaya dan berkarakter buat kediamannya ini.

INFO KEDIAMAN

Nama Pemilik: Md Yuzeiry Bin Md Yasin

Jenis: Teres

Konsep: Industrial

Lokasi: Gong Bapak, Kuala Terengganu

Keluasan:1200 kaki persegi

Spesifikasi: 3 bilik tidur, 2 bilik air, 1 dapur

IMPIANA berkesempatan mengunjungi kediaman yang terletak di Taman Sejati, Gong Badak ini. Dari luar, kediaman ini sudah dilihat unik. Penggunaan batu konkrit yang dijadikan pagar berbeza daripada kediaman sekitarnya. Pemilik ‘mengorbankan’ tempat parkir kereta di halaman rumah dan ditukar menjadi taman yang diletakkan batu kecil serta dek kayu.

Untuk menjadikan halaman kelihat sentiasa terang, pemilik menggunakan atap jenis telus pandang. Malah halaman ini juga dijadikan tempat untuk pelbagai aktiviti termasuk BBQ.

Bagaikan selari dengan konsep yang ditonjolkan di luar, pemilik turut menyerlahkan lagi dekorasi dengan elemen industrial di dalam ruang utama. Lantai yang dibiarkan tanpa jubin dilihat mendominasi ruang. Di tambah pula dengan rona hitam yang dipalitkan pada dinding juga siling. Kehadiran lampu pendant serta kabinet besi melengkapi lagi konsep tersebut.

“Mewarnakan keseluruhan ruang utama dengan hitam bukan sesuatu yang biasa kerana kita tahu jarang ada kediaman diwarnakan sebegini. Jadi, saya mahu ia dilihat pelik dan suatu yang lain daripada biasa. Pemilihan perabot rekaan ringkas pula menepati cita rasa kini atau ada yang menamakannya ‘konsep hipster’. Memandangkan saya pernah terlibat dengan dunia muzik sebelum ini, idea menempatkan poster-poster muzik dan filem di dinding menambah keunikan dekorasi. Ia juga dapat mengimbau kenangan ketika zaman remaja dahulu”, ujar Yuzriey yang amat meminati kumpulan Butterfinger.

Pada ruang ini menempatkan ruang makan yang dilengkapi set meja dan kerusi berwarna putih. Pilihan rona ini dilihat harmoni dengan latar berwarna gelap. Selain itu, sengaja pemilik mengaturnya secara memanjang agar ruang digunakan sebaik mungkin. Apa yang menarik, ia bukan sahaja bertindak sebagai meja makan tetapi juga untuk sebarang acara termasuk sambutan hari jadi dan jamuan family day. Pada masa-masa tertentu, ruang utama ini dijadikan sebagai lokasi untuk fotografi.

Di ruang tamu, mainan rona menyegarkan dan menceriakan lagi suasana. Pemilik menghidupkan ruang ini dengan padanan sofa dan stool berwarna hitam dengan throw pillow berwarna-warni. Motif yang sama dipilih untuk hamparan karpet. Dinding tidak dibiarkan kosong sebaliknya dipenuhi dengan gantungan poster, kesinambungan dari ruang makan.

– Dekorasi kediaman biar lain daripada lain. Tampilkan sesuatu yang menarik perhatian apabila tetamu datang bertandang.

– Pilih perabot yang bersesuaian dengan saiz kediaman. Biarpun rekaan ringkas tetapi selesa.

Anda masih mencari-cari sumber idea inspirasi dekorasi hiasan dalaman yang menarik dan lain daripada yang lain? Apa kata, anda ambil dekorasi dalaman rumah yang berkonsepkan ‘Minimalist Industrial’ sebagai pilihan buat kediaman anda.

Jika anda mahukan dekorasi dalaman rumah yang tampak lebih moden, bergaya dan tidak sama dengan rumah orang lain, konsep seperti ini sememangnya amat sesuai untuk anda.

Bukan itu sahaja, dekorasi dalaman rumah yang berkonsepkan ‘Minimalis Industrial’ ini amat sesuai bagi anda yang gemarkan warna yang gelap seperti hitam, kelabu dan coklat.

Ini kerana, konsep ‘Minimalis Industrial’ ini memang tampak lebih bergaya jika dipadankan dengan warna-warna seperti ini. Maka oleh itu, buat anda yang gemarkan warna yang gelap seperti ini pasti akan jatuh cinta dengan idea konsep ini.

Sumber: Facebook Kakideko

Sudah banyak artikel tentang rumah yang disiarkan oleh IMPIANA baik dari jenis teres hingga ke rumah high rise disekitar semenanjung Malaysia. Kali ini IMPIANA ingin mengajak anda untuk menjengah saudara borneo kita di negeri Sarawak yang mana mereka amat terkenal dengan pembuatan rumah panjang yang boleh memuatkan lebih daripada 10 keluarga dalam satu rumah. Jika dalam sebuah komuniti adanya ketua kampung, ketua adat dan tok batin, di rumah panjang tanggungjawabnya tergalas di bahu seorang tokoh bernama Tuai Rumah.

Rumah panjang tradisional diperbuat daripada sumber semula jadi seperti kayu,buluh dan dibina secara bertingkat di atas tanah. Lazimnya ia akan menempatkan semua ahli keluarga dalam satu rumah dan berkongsi ruang tamu yang sama dalam saiz panjang dari hujung ke hujung. Kebiasaanya, kediaman jenis ini menjadi penempatan buat suku kaum Iban, Melanau, Orang Ulu dan Bidayuh.

Rumah panjang tradisional dibina menggunakan tiang jenis kayu keras dan tidak mudah rosak seperti kayu belian manakala binaan bumbungnya diperbuat daripada daun rembia dan apa jua jenis daun yang tebal dan tahan lasak. Untuk menampung penduduk yang ramai lantainya diperbuat daripada buluh, papan atau kulit kayu. Tangganya pula dihasilkan daripada sebatang kayu bulat yang ditakik menggunakan beliong.

Walaupun negara kita sudah memasuki zaman moden dimana pembuatan rumah juga turut mengikuti arus peradaran zaman, begitu juga dengan rumah panjang, hari ini sudah ada rumah panjang moden tetapi senibinanya kekal sama seperti tradisional. Sepertimana perkongsian yang dibuat oleh seorang pemilik laman sosial iaitu Andrewson Luat Jantai yang mana beliau telah berkunjung ke salah satu rumah panjang moden yang terletak di daerah Bintulu, Sarawak.

Senibinanya diperbuat daripada batuan konkrit dengan hiasan dalaman yang moden. Seperti contoh, penggunaan kipas elektrik dihadapan setiap bilik keluarga, sofa dan dapur moden. Terdapat seramai 33 keluarga yang mendiami rumah panjang tersebut.

IMPIANA paparkan untuk anda beberapa rumah panjang moden untuk kita ketahui dengan lebih luas salah satu khazanah budaya berbilang kaum yang ada di Malaysia.


(VIDEO) Cara Cuci Kotoran Degil Pada Dapur Gas Tanpa Bahan Kimia

Dapur gas antara peralatan di dapur yang wajib dijaga dengan baik untuk memastikan ia dapat digunakan dalam tempoh yang lama. Bukan sekadar tungkunya perlu dijaga, permukaan struktur dapur gas pun penting. Ia bagi memastikan makanan yang disedikan sentiasa dalam keadaan bersih.

Menjadi rutin selesai memasak, dapur perlu dilap. Paling tidak dengan air sabun bagi menanggalkan kesan-kesan minyak yang melekat. Jika dibiarkan tanpa dibersihkan selesai masak, kemungkinan permukaan dapur gas cepat berkarat dan rosak.

Tapi, dalam sebulan sekali pembersihan Dapur gas secara total pun perlu dilakukan bagi menanggalkan kotoran-kotoran degil terutamanya pada bahagian berhampiran dengan tungku. Bahagian ini, jika dilakukan cucian harian pun masih sukar untuk menanggalkan kotoran kesan masakkan yang tela hmengering. Tak perlu sentalan mahupun bahan-bahan pencuci yang mahal. Hanya cuka dan baking soda sahaja.

1. Tanggalkan bahagian pelapik tungku dapur gas
2. Bersihkan kotoran yang mudah ditanggalkan terlebih dahulu dengan kain pada permukaan dapur gas
3. Semburkan cuka pada keseluruhan permukaan dapur gas dan letkkan tisu. lakukan beberapa lapisan dan setiap lapisan disembur lagi dengan cuka. biarkan 1 jam
4. Tanggalkan semua lapisan tisu yang yang menutupi dapur gas dan lap sampai kering
5. Taburkan baking soda pada keseluruhan permukaan dapur gas
6. Semburkan cuka lagi dan gosok dengan span atau berus lembut seperti berus gigi sehingga segala kotoran tertanggal
7. Lapkan dengan kain bersih sehingga betul-betul kering dan pasangkan semula alas tungku

Nak beli gerudi dinding atau drill boleh jadi keliru. Bukan sahaja macam-macam jenama yang ada di pasaran, pelbagai fungsi, kod dan jenis pun boleh buat anda pening kepala. Lebih-lebih lagi, bila anda sebenarnya bukan lah nak menukang beria-ia macam pro. Cukup sekadar nak tebuk dinding untuk gantung bingkai dan kegunaan asas.

Kalau kita tak biasa, memang pening nak beli DRILL ni, macam-macam jenis, macam-macam jenama, macam-macam kod, macam-macam fungsi.

Cadangan saya, kalau kita bukan tukang, hanya nak drill biasa-biasa untuk kegunaan rumah, pilih Hammer Drill, 700w keatas. Tak kisah jenama apa. Yang penting watt dia. Ia menunjukkan kekuatan Drill itu mampu bekerja. Walaupun jenama BOSCH, jika 600w, bercintalah nak boleh tebuk dinding simen. Dalam gambar ‘B’ 710w. Sedang molek lah.
Kalau tukang, kena adalah lah semua DRILL A,B&C. Fungsi dia berbez-beza. Daril Drill ‘A’ Rotary Hammer, Drill C, untuk kerja-kerja ringan, untuk pasang screw. Kerja-kerja kayu dan elektrik, sesuai lah. Sebab ia ringan dan tanpa wayar. Semoga bermanfaat.

Jika anda memiliki sejumlah pokok berbunga, apa kata wujudkan kelainan dengan menjadikan ia sebahagian cut flower yang boleh dijadikan hiasan di sudut kediaman anda. Contohnya anda boleh menjadikan kuntuman mawar, bunga kemboja dan lain-lain lagi menjadi elemen hiasan dalam pasu hiasan bersaiz kecil, sebagai penyeri meja kopi ataupun ketika menghidangkan minum petang. Memaksimumkan fungsi tumbuh-tumbuhan di taman bukan sahaja menjana kreativiti sebagai pemilik taman tetapi dalam masa yang sama ia mampu menyerlahkan rupa terbaik tanaman dalam setiap aspek kehidupan sehari-hari.

Kaedah Mengekalkan Kesegaran Cut Flower

Pengawet Bunga (floral preservatives)

Cara Mengendalikan Cut Flower

Rawatan dinding dengan efek Ombre dimulakan dengan satu warna utama dan ia akan perlahan-lahan mencair, mewujudkan kesan seperti warna air yang kelihatan sangat nyaman dan cantik. Dinding bilik pasti akan kelihatan menarik dengan personaliti tersendiri selain dapat menaikkan seri ruang yang sudah hambar dan membosankan.

Dengar macam susah je kan? Macam mana pula nak gabungkan dua warna kemudian jadikannya seperti satu warna yang mengalir di dinding? Jangan risau, sebenarnya ia tidaklah sesukar yang anda fikirkan. Dengan sedikit kesabaran dan panduan yang tepat pasti anda dapat melakukannya dengan baik

Sebelum itu, ini bahan-bahan yang anda perlu kan ;

Dan ini pula koleksi gambar-gambar hiasan dalaman dengan dinding ombre untuk anda jadikan inspirasi.

Bermain dengan warna pada dinding rumah bukanlah satu perkara yang mudah, jika tersalah pilih pasti ia akan memaberikan aura yang tidak cantik dan kurang selesa untuk anda berada di dalam ruang itu dengan lebih lama.

Jika anda seorang yang takut akan bermain dengan warna IMPIANA galakan anda memilih warna selamat seperti putih dan pastel. Ini akan membantu anda untuk menambah baik ruang dalam rumah anda. Tambahan hiasan dalam sudut tersebut sudah mampu menaikkan rasa ceria dan mood yang selesa.

Bagi efek Ombre ini ia lebih sesuai untuk digayakan pada satu dinding sahaja. Jika tersilap lakukan ia mungkin akan membuatkan ruang bilik itu nampak serabut dan tidak sesuai.